
Sinu Skenderu za peti rođendan. 
Za naše buduće zajedničke bajkovite trenutke. 


PIICE CRVENIH LICA 


Ptica mama Vrapčarka iz porodice Zeba jednog je divnog jutra sni- 
jela čak pet majušnih bijelih jaja sa crvenim tačkicama na kojima je 
morala ležati punih četrnaest dana. Tata Češljugar, ponosno pjevaju- 
ći, uzbuđeno je letio ka Sedmoj Krošnji drveta i oko nje, te nadgledao 
završeno gnijezdo na porodičnom drvetu koje će im svima biti budući 
topli dom. Donosio je brižno tata Češljugar sjemenje čička mami Vrap- 
čarki da se hrani, jer ona tada svakako nije letjela. Ali i pokojeg kuk- 
ca, mravlja jaja i slastice korova. A mama Vrapčarka je sretno i nestrp- 
ljivo ležala na jajima, grickala neprestano različito korijenje i nježno 
grijala pet majušnih jaja svojim crno-žutim krilima. Oba buduća rodi- 
telja nestrpljivo su čekala da dobiju pet malih štiglića, koji će najljepše 
na svijetu pjevati i letjeti s roditeljima preko svih dalekih mora i još da- 
ljih gradova. I tako, uz veselu pjesmu, upoznavati svijet iz visina zajed- 
no otkrivajući sva njegova čudesa i tajne. 

Dugo su, i mama Vrapčarka, i tata Češljugar, skupljali mahovinu, 
perje, korjenčiće korova, vunu i dlake, da bi kljunom istkali svoje šare- 
no toplo gnijezdo i dobro ga povezali paučinom da bude čvrsto, toplo i 
ugodno, ali i sigurno pričvršćeno za krošnju drveta kako niti jedno jaje 
ne bi ispalo iz njega. Veliki je to posao za oba buduća roditelja bio, ali s 
radošću i velikom ljubavlju su ga obavljali. Sada, kada je sve spremno, 
samo je još trebalo da se izlegu mali štiglići. 

Taj divni dan je došao i iz bijelih majušnih jaja sa crvenim tačkica- 
ma izleglo se pet štiglića — golih medenih čučavaca s tek pokojim pa- 
perjem, koji još nisu znali letjeti i kojima je tek trebalo porasti razno- 
bojno veličanstveno perje po kojem su, uz izrazito čudesnu pjesmu, štig- 
lići nadaleko čuvene i lijepe ptice. Mama Vrapčarka bila je toliko sret- 
na, da od sreće nije znala kojeg štiglića-medenjaka prije da krilima 

zagrli i ugrije, a tata Češljugar od uzbuđenja nije ništa pojeo puna tri 
dana. Samo je letio oko gnijezda i kljunom ga još jače stezao u strahu 
da koji majušni gegavi štiglić ne ispadne iz njega. Prva četiri štiglića 
roditelji su nazvali po notama: Do, Re, Mi, Fa, a najmlađi se rodio ne- 
kako neobično, već izrazito crvenog lica, pa su mu dali ime Rubin. 

Kada su malo ojačali, štiglići su pod strogim nadzorom roditelja za- 
počeli svakoga jutra raditi vježbe letenja do prvih najbližih grančica 
oko gnijezda, a mama Vrapčarka ih je počela učiti i prve note njihovog 
poznatog štiglić-pjeva, koji su oni razdragano u horu ponavljali, pa im 
je gnijezdo sve više ličilo na kakav hor nježnih, pomalo još neusklađe- 
nih, ptičjih glasova koji tek prve note uče. Njihova lica postajala su sve 
crvenija kao kod roditelja, a lagano im je poraslo i pidžama-perje bež 
boje s nježnim raznobojnim tačkicama po trbuščićima, dok im se na 
krilima stvorila ista crno-žuta boja kao kod mame i tate. Ie divne tač- 
kaste pidžamice bile su upravo znak da za pravo letenje još nije vrije- 
me. Zato su mama Vrapčarka i tata Češljugar čekali da na njihovim 
stomačićima poraste samo bijelo perje, koje bi bilo znak da se paperja- 
ste pidžamice skidaju, te da pravo letenje, u šarenim veličanstvenim 
odorama svih zrelih štiglića, može otpočeti. 

Mama Vrapčarka je svojoj djeci stalno ponavljala da tačkaste pidža- 
mice kazuju da nipošto još nije vrijeme za ozbiljno letenje i napušta- 
nje kućnog gnijezda, te da bez njihovog odobrenja i nadzora, sve dok 
tačkice na trbuščićima ne nestanu i ne izraste mjesto njih samo bijelo 
perje, vježbe letenja sami nikada ne smiju izvoditi. Sva četiri starija 
štiglića bila su poslušna i nije im nipošto ni padalo na pamet da po- 
misle prekršiti naredbu roditelja, ali najmlađi Rubin je potajno sanjao, 
baš zato što je bio najmlađi, da malo dalje od svih odleti do jedne veće 
grančice koju je uporno posmatrao i koja mu je tada ličila na najljep- 
šu igračku na svijetu kakvu nikako nije dotakao svojim nožicama. A sil- 
no, silno je želio da baš on na tu daleku grančicu prvi doleti, propjeva 
i ponosno stane. I svima tako pokaže da nije najmanji štiglić. 

Deseti dan po rođenju, kako je red po strogom običaju svih štiglića, 
mama Vrapčarka i tata Češljugar morali su da ih ostave u gnijezdu 


same kako bi ostalu rodbinu ponosno obavijestili o rođenju njihove 
dječice. Roditelji su kljunovima svoje medene štigliće poljubili i osta- 
vili im puno korov-slastica da ih grickaju i još brže rastu. I strogo, 
najstrožije im naredili da nikako i nikuda još sami ne lete dok se oni 
ne vrate iz posjete rodbini. Svi štiglići klimnuli su svojim crvenkastim 
glavicama, samo je Rubin okrenuo kljun i pogledao u svoju daleku 
igračku. 

Čim su roditelji odletjeli, Rubin je odmah raširio svoja krila i poletio 
prema grančici. 

Najstarija sestra Do odmah je vrisnula i dozivala ga da se brzo vra- 
ti u gnijezdo, no Rubin tada nikoga i ništa nije čuo. Letio je ponosno 
prema svojoj igrački, letio i taman kada je mislio da je skoro doletio, 
izgubio je snagu u krilima i pao na tlo. 

Do, Re, Mi i Fa su sve posmatrali i glasno su svi uglas počeli plaka- 
ti. Rubin se zadihan i zbunjen gegao krilima, ali nikako više poletjeti 
nije mogao. Najstarija sestra Do je odlučila da mu baci bombicu od 
mravljih jaja kako bi brzo povratio snagu i nekako doletio opet do gni- 
jezda, no čim se okrenula to da uradi, dvije zle tete Jasna i Dina koje 
su šetale parkom su odmah spazile Rubina ispod drveta i Jasna ga je 
odmah zgrabila. Stisnula ga je rukama toliko jako da mu je samo gla- 
vica virila. Rubin je samo zatvorio oči i u sebi dozivao mamu i tatu. 
Nije smio niti jednu notu da progovori. Svaka koščica ga je užasno bo- 
ljela. Što od pada iz gnijezda, što od ovog grubog stiska. 

— Jao, pa ovo je pravi pravcati štiglić! Pogledaj, Dino, kako mu je li- 
ce crveno! Ima i tačkice po stomaku, dakle, mlad je i bit će skup. Po- 
gledaj, odmah ću ga ponijeti da ga prodam sutra na pijaci! Imam čak 
i stari kavez koji ću samo malo prelakirati i odmah ću ga prodati! 

Druga zla teta Dina je rekla kako je to divan plan, te su se obje trče- 
ći uputile prema obližnjem parkingu, dok je Jasna, čvrsto držeći Rubi- 
na u šaci, nekako iz torbe nervozno izvadila ključeve od auta u koji su 
obje zatim sjele. Auto je otišao, a Do, Re, Mi i Fa su sve posmatrali iz gni- 
jezda. Fa je toliko plakala da je umalo od plača i ona ispala iz gnijez- 
da, a najstarija sestra Do ih je sve smirivala. 


— Smirite se, smirite! Ako se nastavite ovako nervozno gegati gnijez- 
dom i plakati, svi ćemo iz njega ispasti. Moramo se smiriti i strpljivo 
čekati naše roditelje. 

Kada je zašlo sunce, mama Vrapčarka i tata Češljugar su doletjeli sa 
mnogim šarenim kesicama poklona u kljunovima što su ih štiglići do- 
bili od svoje rodbine, koju su ubrzo trebali upoznati na svom prvom 
dalekom letu. Nisu ih stigli ni spustiti iz kljunova. Odmah su vidjeli da 
Rubin nedostaje, a da su ostalim štiglićima tačkaste pidžamice mokre od 
suza. 

Bez ijedne jedine riječi ili note svojih štiglića, roditelji su shvatili šta 
se dogodilo. 

— Vrapčarko, znao sam da gnijezdo u parku grada nije najbolja ide- 
ja. Možda je, ipak, trebalo da ostanemo na selu, ali tamo sam se bo- 
jao mačaka što se penju po drveću — ponavljao je tata Češljugar zagle- 
dan u daljine. 

— Prestani razmišljati o onome što je bilo i gledaj ovamo u naše gni- 
jezdo. Sada je vrijeme da smislimo kako da vratimo našeg Rubina! A mi 
to hoćemo uraditi! Samo da dobro osmislimo plan — tužno, ali hrabro 
dignutog kljuna govorila je mama Vrapčarka. 

Najstarija sestra Do je uporno krilom pokazivala na parking s ko- 
jeg su zle tete Jasna i Dina odvezle autom Rubina. Ostali štiglići su i da- 
lje plakali. Samo se brat Re sjetio da je auto bio, zapravo, tamno zZe- 
lene boje, baš kao mahovina iz njihovog gnijezda. 

—- Do i Re, samo morate dobro zapamtiti kako je tačno izgledao taj 
auto. Narednih dana niko neće nikuda odletjeti iz gnijezda. Svi ćemo 
samo gledati u parking dok se taj isti auto opet ne pojavi. Tata i ja ćemo 
tamo odletjeti i nekako ući u njega, a on će nas odvesti pravo našem 
Rubinu. 

Dok su mama Vrapčarka i tata Češljugar smišljali plan kako da vra- 
te Rubina, on je već bio u kavezu kod zle tete Jasne. Bio je toliko upla- 
šen da se najprije gegao samo po dnu kaveza, pa, sav isprepadan, sku- 
pio u jedan njegov kraj. Jasna je željela da on skače i razdragano pje- 
va po kavezu, ali Rubin nije niti jedne note ispustio otkada ga je ona 


zgrabila i donijela u svoj stan. Zla teta Jasna mu je dala zrnevlje iz ku- 
tije sa slikom neke, njemu posve nepoznate ptice, u koju je on uporno 
uplašeno gledao sa dna kaveza. U toj slici na kutiji hrane za ptice za- 
mišljao je stalno mamu Vrapčarku ili tatu Češljugara, pa sve tako po 
cijeli dan, a takvo zrnevlje iz te kutije nikada probao nije, niti je namje- 
ravao. Nije nimalo ličilo na one divne korjenčiće i mravlja jaja koja 
su mu roditelji u gnijezdo donosili. Ia slika ptice na kutiji hrane koja je 
stajala na polici pored kaveza jedino ga je tješila da u Jasninom stanu 
postoji nešto na šta je on navikao i šta je vidio ranije. Jer Rubin nika- 
da prije nije vidio ni namještaj, ni slike po zidovima, ni prozore stana, 
a tek kavez, on uopće nije znao za šta postoje ti ružni nezgrapni metal- 
ni šipkasti zatvori i kakva je njihova svrha. Samo je osjećao da je za- 
točen, da je sam daleko od svoje porodice i njihovog porodičnog drveta 
i da letjeti nikako ne može. 

— Kako ću prodati bolesnog štiglića?! Pa on se uopće ne pomjera i 
ništa ne jede! Glasa pustio nije! Ni na šipkicu čak stati ne može — ner- 
vozno je ponavljala zla teta Jasna svojoj drugarici Dini s kojom ga je 
našla ispod drveta. 

— Eto ga tebi, ti ga uzmi sebi slobodno, jer ja sutra putujem na more, 
a danas ga ovakvog niko neće kupiti. 

— Dobro, ponijet ću ga ja kod sebe samo jer već imam velikog papa- 
gaja koji mi je svakako dosadio. Ivoj je štiglić mali, a kada ozdravi, 
prodat ću obje ptice zajedno i novac ćemo podijeliti — odgovorila je Di- 
na Jasni i odnijela Rubina u svoj dom. 

Za to vrijeme, mama Vrapčarka je gledala na parking na kojem se 
nikako nije pojavljivao Jasnin auto, jer je ona već otišla na more i nije 
se vraćala na parking u grad nikako. Ali mama Vrapčarka je imala 
već drugi plan. Jednog jutra saopćila je djeci štiglićima i tati Češlju- 
garu da ide tražiti pomoć na Dvadeset i prvu Krošnju parka gdje je 
živjela vrhovna štiglić-doktorica Nela. Tata Češljugar nije shvatao ka- 
ko im ona može pomoći, ali odlučio je ostati sa mališanima. 

Vrhovna štiglić-doktorica Nela bila je, isto tako, majka tri štiglića, ta- 
kođer nazvana po notama: dva mala dječaka So i Ti i male štiglić-dje- 


vojčice La. Kada joj je doletjela mama Vrapčarka, Nela je duboko suo- 
sjećajući sa njom, rekla da ima samo napitke za tjelesne boli svih 
ptica, te da je jedini način da se spasi mali Rubin njihov zajednički 
odlazak u daleko Štiglić-Carstvo. Tu, kod štiglić-kralja Simfona, po- 
stoje samo još tri čarobna napitka od kojih jedan, čim se popije, daje 
magične sposobnosti koje uključuju i odgovore na sva pitanja što bi 
ih štiglić mogao postaviti. Nela je smatrala da je to jedini način da se 
sazna mjesto na kojem se nalazio mali štiglić Rubin, ali obje ptice su 
shvatile da sada nikako ne mogu izvesti taj plan s obzirom da su obje 
bile mame malih, još nedoraslih štiglića, koji se sami nikako dugo 
nisu smjeli ostaviti. Vrapčarka je pozdravila Vrhovnu doktoricu Nelu 
i obećala da će je ubrzo opet posjetiti kako bi je odvela u Štiglić-Car- 
stvo, samo dok im dječica malo odrastu i budu znala samostalno let- 
jeti. 

A zla teta Dina, u međuvremenu, odnijela je Rubina u svoj stan i sta- 
vila ga u isti kavez sa njenim starim papagajem zelenim Kokolom. 
Kada je Rubin ugledao Kokola, opet se po stoti put prepao, jer taj papa- 
gaj nije ličio na njegove roditelje. Međutim, iako različite, pošto sve pti- 
ce svijeta ipak govore jednim ptičjim jezikom, Kokolo je tiho šapnuo 
Rubinu: 

— Hej, maleni, ja sam papagaj Kokolo! Dobrodošao u moj kavez! 
Moramo tiho razgovarati da nas zla teta Dina ne čuje, jer ako čuje da 
pjevamo, odmah će nas prodati. Ja lično njoj odavno ne pjevam ništa, 
pa sada neka misli da smo bolesni obojica. Za početak, posluži se mo- 
jim hrskavim prosom iz posudice. Znam da nije baš ukusan kao tvoja 
svježa češljugovina, ali zdrav je i za male štigliće koji moraju stalno 
jesti da bi im, umjesto tačkastih pidžamica, naraslo pravo veličanstve- 
no perje. 

Rubin je Kokolu odmah ispričao šta mu se sve desilo, a papagaj mu 
je obećao da će ga štititi svojim velikim kljunom ako ga samo još jed- 
nom neko uzme u šaku i stisne grubo i jako kao nedavno ona zla teta 
Jasna. Rubin se prvi put nasmijao nakon pada iz gnijezda, prišao Ko- 
kolu i toplo ga svojim malim krilima zagrlio. U tom dobrom zelenom 

starom papagaju našao je oba svoja daleka roditelja. Iako je počelo 
veliko iskreno prijateljstvo između starog Kokola i malog Rubina, pri- 
jateljstvo u kojem je Kokolo bio Rubinov mudri učitelj i brižna zamje- 
na za njegove roditelje, a mali štiglić njegov vjerni i poslušni učenik 
koji ga je u svemu slušao. Iada je Rubin konačno naučio veliku lekci- 
ju, a to je da se starije ptice, a posebno roditelji, uvijek moraju slušati. 

Kada bi se Dina vratila s posla, obje ptice bi samo nepomično šut- 
jele, ali čim bi ona otišla jutrom na posao, Kokolo bi kljunom otvo- 
rio vratanca, prvi izletio iz kaveza i pokazivao danima Rubinu vježbe 
letenja koje je morao brzo savladati. 

— Hajde, Rubine, sada jako i hrabro mahni krilima, skupi nožice i 
dođi do mene ovdje na frižider! Ako budeš pao, ništa se ne brini. Ispod 
je tepih i sigurno nećeš povrijediti krila. 

Štiglić Rubin je već skoro u potpunosti naučio letjeti, a lagano tač- 
kasto pidžama-perje po stomačiću zamijenilo je divno bijelo perje. Io 
je značilo da je Rubin već zreo za ozbiljno letenje. Ljepotom svojih ras- 
košnih štiglić-boja, Rubin je bio ljepši i šareniji od svakog najljepšeg 
pauna. Kada je Rubin pod nadzorom Kokola mogao letjeti bez prestan- 
ka barem deset minuta, Kokolo-učitelj mu je saopćio novi plan. 

— Dragi moj Rubine, pošto si već postao mnogo jači od mene, sada 
mi moraš pomoći da otvorimo kljunovima zajedno ovaj prozor. Dina 
je shvatila da napreduješ i rasteš. Ako ne odletiš, sigurno će te prodati 
na pijaci. Da se to ne bi desilo, moraš sada sam odletjeti i tražiti svoj 
park i svoju porodičnu Sedmu Krošnju. Sve ptice na putu koje sretneš 
pitat ćeš za Brojčano Štiglić-Naselje i neka će te ptica sigurno uputiti 
ka njemu. Io je moje naređenje i ako si moj vjerni učenik, ti me hoćeš 
poslušati — naredio je Kokolo. 

— Dragi moj učitelju, ali ja tebe ne mogu ovdje ostaviti samog. Srce 
bi mi puklo od tuge. Ti si me svemu dobrom naučio i jedini bio uz 
mene kada sam nosio tačkastu pidžamicu i ovo bijelo perje mi bez 
tebe ništa ne znači — tužno je rekao Rubin, koji više nije bio žutokljunac, 
već mladi prelijepi štiglić izrazito crvenog lica i jakih crnih krila sa pre- 
lijepim žutim trakama. 

— Ne, Rubine, ja sam suviše star da bih odletio s tobom do Sedme 
Krošnje - odmahnuo je kljunom Kokolo, a Rubin mu je u oku vidio dvi- 
je suze koje je pokušao krilima sakriti. 

— Ne, učitelju, ja te neću nikada samog ovdje ostaviti. I to je sada mo- 
ja konačna odluka, jer kao štiglić bez tačkica, i ja imam pravo doni- 
jeti svoju prvu važnu odluku, a ona glasi: letimo skupa ili ostajemo 
zajedno ovdje u kavezu zauvijek — ponosno je rekao Rubin i sam klju- 
nom otvorio vrata prozora ustupivši mjesto ispred sebe Kokolu da prvi 
poleti. 

Sretne i razigrane, dvije konačno slobodne ptice, stari Kokolo i mla- 
di snažni Rubin, zajedno su se vinuli prema prvoj obližnjoj zgradi. Let 
je bio odličan, a na krovu upravo te prve zgrade vidjeli su mnogo golu- 
bova. Kada su ih pitali da li znaju gdje se nalazi Brojčano Štiglić-nase- 
lje, jedan je golub mahnuo krilom desno i bacio im komadić kifle za 
snagu koji su oni nesebično podijelili kljunovima i odmah progutali. 
Let su nastavili prema prvoj zgradi sa desne strane gdje ih je dočekalo 
jato vrabaca koji su im pokazali krilima da opet lete desno, pa lijepo, 
pa pravo i da se tamo nalaze neke raskošne krošnje na kojima sigur- 
no ima mnogo štiglića. Vrapci su ih, također, počastili mrvicama starog 
hljeba, a Kokolo je rekao Rubinu da on sve sam pojede jer je let-dioni- 
ca puta do naselja štiglića ipak bila daleka. 

Kada su poletjeli desno, iznenada je počela padati jaka kiša koja je 
odmah oborila starog Kokola na tlo. Rubin je brzo sletio za njim, ali 
Kokolu je bilo slomljeno jedno krilo. 

— Leti, Rubine, Brojčano Štiglić-Naselje samo je dvije stanice leta 
odavde, jer čuje se već ovdje pomalo ta najljepša čuvena štiglić-pjesma 
koja sažima sve najljepše jezike i note svih ptica na planeti. Čuješ li 
je? Ja ću te čekati skriven ispod ovih cigli. Kada nađeš roditelje, dođi s 
njima po mene — rekao je iznemogli Kokolo. 

— Ne, učitelju, nikakvu ja pjesmu ovdje ne čujem, samo zvuke auto- 
mobilskih točkova kako proizvode groznu buku po barama. Ii to meni 
govoriš samo kako bi me natjerao da te ovaj put zaista ostavim, ali ja 
to ni ovaj put neću učiniti. Vratit ću se za tri minute, jer ću otići kod 

onih dobrih vrabaca od maločas i pitati ih da pošalju ljekara da ti za- 
vije krilo. Kada to ljekar uradi, letjet ćemo skupa lagano prema Broj- 
čanom Štiglić-Naselju, ali kraćim rutama koje ti možeš podnijeti. 

Ali dok je Rubin to govorio, odjednom se ispred njih našla velika 
mačka i pokazala svoje ogromne zube krenuvši prema Kokolu da ga 
šapama zgrabi. 

— Nećeš, zla mačketino, ja sam snažni ratnik crvenog lica — opasni 
Rubin — zakliktao je ljutito snažni Rubin i unio se mački u lice svom 
snagom njegovog crvenila. A zbog nakostriješenog šarenog jarko crve- 
nog perja na licu, izgledao je gotovo duplo veći čak i od mačke koja je 
odmah zastala i povukla se. 

Jer, kada je mačka vidjela Rubinovo crveno nakostriješeno lice i gla- 
vu koja je izgledala i veća od njene te njegov samouvjereni herojski 
govor, samo je spustila rep i pobjegla uplašeno preko ceste. 

— Bravo, Rubine, sada si postao i mladi hrabri ratnik, ali onaj koji 
bira mudre metode borbe umjesto nasilja! — ushićeno je krilima poku- 
šavao uzalud pljeskati povrijeđeni Kokolo. Iznad zgrade je sve posma- 
tralo jato golubova koji su odmah sletjeli do njih. Jedan od golubova 
glasno je ponavljao: 

— Ovo je bio pravi filmski prizor! Jeste li vidjeli svi - mačka se toliko 
prepala štiglića, a on je kljunom nije ni dotakao! Bravo, bravo, hrabri 
štigliću! 

Pljeskali su svi golubovi krilima, a jedan je zatim prišao Rubinu. 

— Ovakav prizor s golubovima nikada se ne sreće, tako da ti od srca 
čestitam. Ipak, sletio sam samo da pitam ima li drugih povrijeđenih, 
jer ti to očito nisi. Ja sam Zlatki, ljekar svih golubova, ali i vama dru- 
gim pticama mogu sigurno pomoći. 

— Hvala i drago mi je, dobri golube Zlatki! Ja sam Rubin, a moj uči- 
telj Kokolo leži tu iza cigle i ima slomljeno krilo, ali ne od mačke, već 
od pada. Molim te, odmah mu pomozi. 

Ljekar svih golubova, Zlatki, skinuo je kljunom svoj ruksačić s leđa 
i izvadio raznorazne grančice, šipkice, trakice i zavoje. Odmah je Ko- 
kolu stručno zavio krilo. Ali rekao je da sada, nažalost, Kokolo mora 

strogo mirovati puna četiri dana nakon čega se šipkice i zavoji na 
njegovom krilu mogu skinuti. Rubin je odmah počeo skupljati ostat- 
ke cigli ispod zgrade i ostale kamenčiće kako bi, uz sami rub zida 
zgrade, sebi i Kokolu, koji se nije mogao puno kretati, napravio mali 
zaklon od mačaka i ljudi. Brzo ga je kljunom napravio i u taj zaklon 
su se obojica smjestili. Ljekar svih golubova, Zlatki, je rekao da će po 
bijelom golubu pismonoši poslati odmah mrvica hljeba. Rubin je bio 
spreman i sam potražiti hranu, ali se složio sa Zlatkim da je bolje da 
ostane s Kokolom i ne bude odsutan nikada više od tri minute, kako 
je sam sebi obećao kada su zajedno on i Kokolo izletjeli iz Dininog 
stana. 

Međutim, negdje iza ponoći, baš taj prvi dan, neki zločesti pijani 
čovjek stao im je na zaklon i počeo ga nogom nemilosrdno šutati u 
namjeri da zgazi sve ispod zaklona gdje je Kokolo već spavao. Rubin 
je odmah istrčao ispod cigli i iz sve snage razvio onaj izrazito crni dio 
svojih krila i posebno njega nakostriješio tako da je opet izgledao go- 
tovo duplo veći. Zatim je počeo iznad glave ukrug letjeti oko čovjeka 
gotovo slijetajući mu na glavu. Iako ga nije ni pipnuo kljunom, izgle- 
dalo je kao da će crni Rubin čovjeka opasno naposti i izbosti kljunom 
baš po glavi, a to su govorili i Rubinovi najopasniji krikovi glasniji no 
ikada. Od tog strašnog prizora i zvuka, pijani čovjek se odmah sag- 
nuo gotovo na koljena i laktovima zaštitio glavu i uši. Ipak, Rubin pi- 
janog čovjeka kljunom nije ni bocnuo. 

— Vrane, ljudi, upomoć, u ovoj zgradi žive nasilne vrane! Popit će mi 
mozak, popit će mi mozak — urlao je pijani čovjek i oteturao se neka- 
ko do ulaza u baš tu zgradu. 

Kokolo je u tom momentu bio po drugi put najsretnija spašena pti- 
ca na svijetu, kojoj je Rubin po drugi put spasio život. 

— Rubine, ovaj pijani čovjek će se vratiti ujutro čim se otrijezni — re- 
kao je Kokolo, a sa nasilnim ljudskim pijanicama se ne trebamo bo- 
riti. Sjećaš li se one lekcije — sa budalama se nikada i nikako ne bori. 
Od njih se samo ode i taj odlazak je, zapravo, najveća mudrost i heroj- 
stvo takve borbe. Moramo odmah napustiti ovaj zaklon i još tri dana 

se sakriti u podrum ove zgrade. Tamo je mala rupa na onom niskom 
prozoru. Još je samo kljunom malo probuši da se provučemo. Nadam 
se da je to, ipak, prozorčić od podruma ove zgrade, a ne nečiji stan. 

— Učitelju, ali bijeli golub pismonoša će ti ujutro donijeti hranu. Ako 
odemo, neće nas naći. Ali, nema veze. U podrumu ću potražiti mravlja 
jaja, što ti nikada nisi probao, a i vrijeme je konačno. Baš kao što si ti 
mene naučio da jedem proso, ja ću tebe sada naučiti kako se jedu zdra- 
va mravlja jaja. 

Rubin je kljunom odmah probušio mali niski prozorčić na zgradi i 
dvije ptice su se našle usred prašnjavog podruma zgrade okružene pi- 
lotom i ugljem. Rubin je nestao samo na tri minute i vratio se punog 
kljuna mravljih jaja. Oba prijatelja su večerala, ali Rubin je rekao da 
on neće zaspati, a da Kokolo, opet, mora spavati. 

Rubin i Kokolo proveli su tri naredna dana u tom podrumu odma- 
rajući se i grickajući zdrava mravlja jaja za snagu i izdržljivost. Na kra- 
ju, četvrti dan, kako je ljekar svih golubova i rekao da vremenski mora 
biti, Rubin je sam kljunom Kokolu skinuo zavoj s krila i počeli su izvo- 
diti vježbe letenja, baš kao nekada kada je Kokolo učio Rubina da leti 
po sobi, samo sada je Rubin bio njegov učitelj. 

— Hajde, Kokolo, doleti sada do mene na ovu dasku! Ako budeš pao, 
ništa se ne brini. Ispod je pilota i nećeš sigurno povrijediti krila. 

Četvrti dan, Kokolo i Rubin nastavili su svoj let u potrazi za Brojča- 
nim Štiglić-Naseljem, ali ovaj put, danima su letjeli sigurno i kratko u 
pravcu na koji su ih vrapci uputili, kako se opet ne bi desilo da Koko- 
lo izgubi snagu i padne. Odjednom su ispred sebe ugledali veliki park 
pun raskošnog drveća iz kojeg se jasno čula predivna melodija. Goto- 
vo omoađijani prolaznici u parku, sporo su se kretali i okretali lica pre- 
ma krošnjama, gore, kako bi vidjeli ko su te čudesne ptice koje pjeva- 
ju ljepše od svega što su ikada na svijetu čuli. 

Kokolo je pokazao krilom i rekao: 

— Pogledaj šta piše na ovoj tabli — Rajski park ptica crvenog lica — 
Brojčano Štiglić-Naselje. Sada sam siguran da smo doletjeli na pravo 
mjesto. Rubine, zaista je veličanstven ovaj tvoj dom! 

Ptice su opet razdragane i slobodne poletjele do prvog drveta i to baš 
do Dvadeset i prve Krošnje gdje je živjela vrhovna štiglić-doktorica 
Nela sa svojom porodicom. Kada su sletjeli, doktorica Nela je odmah 
pitala da li se on zove Rubin, jer mu je lice bilo mnogo crvenije nego 
ostalim štiglićčima. On je ponosno potvrdio kljunom, a njena kćerka 
La odmah se, na prvi pogled, zaljubila u njega, jer ljepšeg štiglića ni- 
kada u svom životu vidjela nije. Vrhovna doktorica Nela objasnila je 
kako joj je upravo sutra ujutro trebala doći Rubinova mama Vrapčar- 
ka da zajedno daleko odlete čak do Štiglić-Carstva i od njegovog kraja 
Simfona zajedno zatraže magični napitak, koji bi onom ko ga popije 
odmah dao odgovore na sva pitanja. Onda bi Vrapčarka ispila taj ma- 
gični napitak i saznala mjesto na kojem se Rubin nalazi, a Nela bi je 
vjerno sa gomilom lijekova pratila da na letu negdje ne padne i ne raz- 
boli se slučajno. 

— Sada nema potrebe! Stigli smo u naše Brojčano Štiglić-Naselje i ja 
iz njega nikada više nikuda neću otići! 

La je sva zaljubljena posmatrala Rubina, a i on nju, no Rubin i Koko- 
lo ipak su morali krenuti. Doktorica Nela ih je toplo ispratila ka Sed- 
moj Krošnji gdje je živjela Rubinova porodica. On i Kokolo su krenuli 
na njihov najkraći let —- Sedma Krošnja bila je blizu — kako bi Rubin 
konačno opet vidio svoje roditelje, braću i sestre. Oni su mu jako nedo- 
stajali i plašio se da ih, možda, nikada više neće vidjeti. 

Kada su konačno sletjeli na Sedmu Krošnju, naravno da su svi odmah 
prepoznali Rubina — imao je isto crveno lice, samo je bio veća ptica. Ru- 
binove sestre i braća Do, Re, Mi i Fa su se doslovno gurali ko će prvi za- 
grliti Rubina. Vrapčarka je od sreće najprije zanijemila, a tata Češlju- 
gar, po starom običaju kada je jako sretan, baš kao onda kada su se 
njegovi štiglići izlegli, naredna tri dana opet ništa nije jeo. 

Danima su se krilima svi međusobno toplo grlili i prepričavali Ru- 
binove i Kokolove zgode, a mama Vrapčarka je toliko glasno kliktala 
da je cijelo Brojčano Štiglić-Naselje odzvanjalo: 

— Vratio se moj sin Rubin! Vratio se sa svojim učiteljem Kokolom! 
Dođite, ostali štiglići, kod nas na slavlje! Svi odmah dođite! 


16 


Rubinovi roditelji, braća i sestre bili su toliko sretni da je to bio je- 
dan od najradosnijih dana u njihovim ptičjim životima koji su, baš kao 
i ljudski, prepuni i sreće, i tuge. I nadanja i vjere da se mnoge želje, ipak, 
mogu ostvariti te da ni jedna tuga ne traje zauvijek. Kokola su primili 
kao člana svoje porodice i od tada, on je živio s njima. Ubrzo se po ci- 
jelom naselju pročula priča o istinskom herojstvu štiglića Rubina — he- 
rojstvu koje ne podrazumijeva nasilje, već mudre metode. Pripovijeda- 
lo se o njegovoj predanosti i požrtvovanosti prema svom učitelju Ko- 
kolu, kojeg nikada nije htio ostaviti samog više od tri minute, te o Ru- 
binovom susretu s mačkom i pijanicom, koje je potpuno savladao i bez 
borbe. Te lijepe vijesti svakako su stigle i do Simfona, kralja Štiglić-Car- 
stva. Pošto kralj SIMfon nije imao svog nasljednika, odlučio je da to 
bude Rubin, te da Brojčano Štiglić-Naselje postane dio Štiglić-Carstva. 

Rubin se ubrzo oženio sa prekrasnom La, a iako je bio kralj, odlučio je 
da, uz pomoć svoje kraljice La, svoje gnijezdo sam vrijedno i predano 
napravi na Četrnaestoj Krošnji, taman između Sedme i Dvadeset i prve 
gdje su živjele njegova i porodica kraljice La, koja je, ali upravo sada, 
snijela čak pet majušnih bijelih jaja sa crvenim tačkicama. 

Rubin i La nisu nikada maštali da budu zauvijek kralj i kraljica, pa 
ni sada, već samo neko vrijeme nakratko, ako je kralj SImfon već tako 
želio. Bit će to samo dok ne narastu njihovi štiglići s kojima će, kada iz- 
rastu iz tačkastog pidžama-perja, stalno putovati nebom i uz veselu 
pjesmu upoznavati svijet iz visina zajedno, otkrivajući sva njegova ču- 
desa i tajne. 

KAKO SU POSTALE PLIME, OSEKE I VULKANI 


I posvađaše se More i Zemlja, posvađaše se sve do Sudnjeg dana, jer 
su ribari od pamtivijeka svoje oštre udice bacali tamo gdje se svakoga 
dana igraše ribice. Da, baš tako. More nije više moglo izdržati prijekor 
velikih riba koje su mu se stalno žalile da im ribari neprestano oštrim 
udicama kradu djecu. I More se posvađa sa Zemljom rekavši judima 
da će im do Apokalipse biti neprijatelj, da će potapati njihove brodo- 
ve, rušiti obalne stijene, slati vjetar da ribare stalno podsjeća kako ne 
smiju svoje oštre udice bacati tamo gdje žive ribe, jer i ribe su stvorene 
da žive, da se vole i igraju, baš kao i djeca na Zemlji. 

Međutim, ribari se ne osvrtaše na prijekor Mora. Nastaviše loviti ri- 
bice, redovito usavršavajući metode lova beskrajnim mrežama i veli- 
kim štapovima sa oštrim udicama. Mame ribe stalno su ribice upozo- 
ravale da se ne smiju kretati preblizu površini vode, ugrizati nepozna- 
tu hranu, odlaziti same od kuće, ali, djeca k'o djeca, uvijek im je zanim- 
ljivo ono što ne smiju. 

Takva je bila i ribica Lila. Nikada nije htjela slušati mamu ribu i jedva 
je čekala da mama Nona lirkizasta ode na posao kako bi se mogla igra- 
ti na površini vode, jer voljela je sunce, a u tim hladnim dubinama bilo 
je tako hladno i tamno. Da, da, Lila je i previše voljela sunce. Ioliko 
mnogo da je maštala da živi na Zemlji i vječito se sunča. Ali mama 
Nona je znala koliko je to opasno i stalno joj je govorila da nipošto ne 
izlazi iz kuće i ne jede šarene bombone po moru. Ali, Lila k'o Lila! Slat- 
kiši i sunce! Jednostavno im nije mogla odoljeti! 

Toga jutra (možda je bio i dan, Nona lirkizasta nekada radi i dru- 
gu smjenu), Lila je po običaju glumila da doručkuje (ili ruča), jer nije 
htjela prenajedati se. Zašto stalno jesti Algine Pahuljice kada morem 
plovi toliko šarenih bombona?! Kada je Nona otišla na posao, došlo je 

Lilinih pet minuta! Brzo je obukla kupaći kostim, namazala se uljem za 
sunčanje i krenula ka suncu. Bilo je mnogo, mnogo sunca! Ioliko da su 
ribari bili sigurni da neće biti bure, naoštrili udice, stavili na njih ša- 
rene bombone, razapeli jedra i krenuli u lov. Znali su ribari da su dje- 
ca neposlušna, pa i njihova ih rijetko slušaju, a bilo je vrijeme kada 
velike ribe odlaze na posao. 

Idealna prilika, sva djeca toliko vole bombone! A ribicama korali ni- 
kada ne mogu proizvesti dovoljno bombona. Ribice! Ah, te male ribice! 
Samo dok ih ribari namame! Kako će se slatko širiti miris ribe na roštilju! 

Lila se igrala na površini vode i gutala Šarene Koralne Bombone. 

— Kako samo volim slatkiše! Tetka Ara Tirkiz mi uvijek govori da sa- 
ma ne šnjuham po moru i ne jedem Koralne Bombone jer nisu sve pra- 
ve, ali ja ih znam prepoznati! Evo, ova je prava sigurno! Mljac! 

Ribar Zan naoštrio je svoje udice, stavio na njih Bombone, spustio ih 
u vodu i gledao kako se tirkizne škrge presijavaju po Moru. Čekao je Zan 
strpljivo, čekao i znao da nisu sve ribe oprezne kao ove velike što zaobi- 
laze njegove bombone i odlaze na posao, već da će, isto tako, zalutati 
i pokoja neposlušna ribica koja je jutros preskočila doručak. 

Baš u tom trenutku pojavila se Lila. Bila je odveć sita Koralnih Bom- 
bona i krenula je kući zaobilazeći Zanovu udicu. Kada je Zan ugledao 
Lilu, odmah mu je bilo jasno da Lila zasigurno nije krenula na posao 
i da je mora nagovoriti da proguta lažnu bombonu. Međutim, Lila je 
samo nastavila plivati pored udice. Zan je shvatio da je, vjerovatno, po- 
jela previše pravih Koralnih Bombona i odlučio baciti mrežu sa nacrta- 
nim šarenim bobicama, svjetlucavim zvjezdicama i srebrenkastim 
kristalima. 

— Ah! Pa da li je to onaj morski park gdje živi Djeda Mraz? Jeste, jeste! 
Ti srebreni kristali to jasno pokazuju! Da, da, tamo je Djeda Mraz što 
svoj djeci svijeta, pa i nama ribicama, ispunjava želje i daje paketiće 
pune slatkiša! Pitat ću ga da mi pokloni jedan kako više ne bih lagala 
mamu. Pitat ću ga da mi ispuni najveću želju, da napravi još jedno Ve- 
liko Sunce i da se i mi ribice, duboko dolje, konačno ogrijemo! Djeda 
Mraze? Djeda Mraze? Gdje si se sakrio? 

Zan ugleda kako Lila ulazi u mrežu i brzo je podignu na Zemlju! 

— Znao sam da ću uspjeti! Bliži se Nova godina i sva djeca traže Dje- 
da Mraza! Ha, ha, ha! Kakav Djeda Mraz?! Kako ću večeras lijepo ve- 
čerati! 

—- Mamice Tirkizasta! Pa ovo nije Park Deda Mraza? Ovo je Mreža 
Ribareva! Pusti me u More, molim te, pusti me, moja mama će se nalju- 
titi kada vidi da je nisam poslušala! I tetka Ara Tirkiz će se naljutiti 
što šnjuham po moru i neće mi vjerovati da nisam pojela lažnu bom- 
bonu! 

— Ma kakve lažne bombone! Samo dok uhvatim još jednu ribicu i 
dovoljno za večeru! 

— Pa neću te vajda staviti u akvarij? 

— A šta je to akvarij? 

— Odatle se ribice gledaju i služe za ukras. 

— A kakav ukras? 

— Pa lijepo, za ukras. 

—- Ali ja hoću u More... 

— Sada šuti i pusti me da lovim, svakako ćeš uginuti na zraku. 

Zan najprije zadovoljno protrlja dlanove, izvadi Lilu iz Mreže te je ba- 
ci na pod čamca, a Mrežu ponovo baci u More. 

Lilina mama Nona Tirkizasta vraćala se s posla i ugledala Mrežu 
kako pluta morem. Odmanh joj je bilo jasno o čemu se radi i odlučila je 
namjerno detaljno pogledati dokle doseže pakost ribara. Međutim, kada 
se približila Mreži, osjetila je miris Lilinog ulja za sunčanje! 

— Ne! Pa ta Mreža miriše na moju Lilu! Nije, valjda, ušla u nju? Jeste, 
sigurno! Znala sam da će se ovo jednom dogoditi. Kada sam prije Li- 
linog rođenja teti Vil za ozdravljenje njenog muža napravila napitak 
koji mu nije uspio spasiti život, proklela me da mi se desi najveća ne- 
sreća! Ali nisam ja, zaista, nimalo bila kriva! I željela sam pomoći. 
Moram spasiti Lilu! Lilice! Lilice moja! Sad ću ja otići i donijeti Plave 
Alge, ući ću u mrežu, pa neka i mene uhvati! Dat ću ti da pojedeš ma- 
lo Algi i time ću ti produžiti život bez vode! 

Nona Tirkizasta je brzo otplivala do Plavih Algi gdje, je, berući alge, 
toliko plakala da se odjednom pojavila nevjerovatna plima. 

— Nono, Nono, ama šta mi to radiš sa tijelom? Pa obećala sam Zem- 
lji da je nikada neću skroz preplaviti, a ako nastaviš toliko plakati, pre- 
kršit ću obećanje! — reče More tužno. 

— Ribari su maločas uhvatili Lilu! 

— Zar Lilicu? 

— Da, Lilicu! Moram sada ući u ribarevu mrežu da joj donesem Pla- 
ve Alge ako se već nije ugušila na Zemlji! 

— Stani, Nono, prestani plakati! 

— More, Veliko naše modro More, možeš li popiti plimu ovih mojih su- 
za što ih isplakah i povećah tvoje tijelo da skoro Zemlju preplavi, mo- 
žeš li progutati ove moje suze kako ova velika plima ne bi potopila svu 
djecu na Zemlji, jer i ona imaju mame! 

Na ove riječi Nonine i More zaplaka, plima se poveća da zamalo pre- 
plavi cijelu Zemlju i More proguta svoje i Nonine suze, te se na Moru 
prvi put pojavi oseka. 

Odjednom se nasmija Sunce i porodi Crvenog Zmaja da ode spasi- 
ti Lilu, jer Sunce je čulo Lilinu želju u lažnom srebrnom parku i umjesto 
drugog Sunca u moru, posla Crvenog Zmaja da je spasi. 

Crveni Zmaj zaroni u More, uze Plave Alge i krenu ka mreži ribara. 
Tu se pretvori u ribu, a Zen jedva dočeka da poveća svoj ulov. 

—- Ama znao sam, samo otkud odjednom velika riba u Mreži? 

Samo što je ribar Zen to rekao, Zmaj se iz velike ribe pretvori u hrab- 
rog mladića! 

— Dosta ste, vi ribari, lovili ribice, krajnje je vrijeme da vam se neko 
suprotstavi! Lilice, Lilice, brzo pojedi Plave Alge! 

Lila je uspjela uzeti malo vode što je opaki Zen prvobitno unio u čamac 
zajedno sa Mrežom te produžiti sebi život, a kada je mladić bacio Pla- 
ve Alge, ona ih brzo proguta i postade otporna na zrak. Iada nastade ve- 
lika borba između Zena i mladića, ali hrabri mladić odmah Zena porazi. 

— To nije pravedno, ti nisi pravi čovjek kada si se iz ribe pretvorio u 
čovjeka! 

— Zar je pravedno lažnim bombonama varati ribice?! 


22 


More odmah reče Noni da je Zmaj spasio Lilu, Sunce se ponovo na- 
smija i obeća da će svaki put poroditi po jednog Zmaja kada ribari bu- 
du lovili ribice, a More odgovori Suncu da će mu se svaki put zahvaliti 
darujući Zmaju šta god od njega zatraži. Međutim, Zmaj je imao sa- 
mo jednu želju, da ostane čovjek. Nažalost, tu želju mu je mogla ispu- 
niti samo Zemlja, zaštitnica ribara i ljudi, koja je još od pamtivijeka u 
ratu s Morem. Ona obeća da će Zmaja zauvijek pretvoriti u čovjeka, 
ali samo ako odmah oslobodi Zena i ode živjeti na Zemlji. Mladić pri- 
stade i vrati se na Zemlju, a Zen jedva dočeka da kaže ljudima na Zem- 
lji kako mladić nije čovjek nego Zmaj i kako će im nauditi kao što je 
i njemu naudio na čamcu. Ljudi počeše proganjati mladića, ali on se 
ponovo pretvori u ribu i skoči u More. 

Sunce se sažali nad svojim sinom i reče mu da je jedini način da po- 
stane čovjek da ponovo spasi još jednu ribicu, kao što je to učinio sa Li- 
lom, ali prije nego se ono sažali i porodi novoga Zmaja i da će tek 
tada Zemlja priznati svoju nemoć naspram Sunca i Mora te prihva- 
titi ga kao čovjeka. 

Mladić pristade još jednom pokušati i krenuti ka površini vode gdje 
se nalaze lažne bombone i ribarske Mreže. 

U međuvremenu, Zenov sin je svima na Zemlji ispričao kako je uspio 
ubiti Zmaja, a ljudi su ga počeli smatrati najhrabrijim i najsnažnijim 
čovjekom. 

— Zamislite kako je hrabar! On je ubio Zmaja! — neprestano su svi upi- 
rali prstom u njega i divili mu se. 

Međutim, mladić je znao da mora spasiti samo još jednu ribicu dok 
Sunce nije porodilo novoga Zmaja, jer ko zna, ako bi drugi Zmaj prije 
njega spasio ribicu, on bi morao ostati Zmaj ili velika riba kao sad. 

I stiže mladić, velika riba, do jedne ribarske mreže i uvuče se u nju. 

Ribar jedva dočeka i podignu Mrežu, a mladić-riba ponovo se pret- 
vori u najsnažnijeg čovjeka, ote ribaru Mrežu i sve ribice sa čamca 
vrati u More. 

Ribaru reče da mu neće ništa učiniti samo ako ga odvede do čovje- 
ka za kojeg narod priča da je ubio Zmaja, tj. do Zenovog sina. Ribar 
ga dovede i svi ljudi vidješe da Čovjek-Zmaj nije ubijen! 

— Pogledajte, Zmaj je još uvijek živ! Zenov sin je slagao da ga je ubio! 

— Ne bojte se, ljudi, neću vam ništa učiniti, ja samo spašavam ukra- 
dene ribice! Najsnažniji sam čovjek na svijetu i bit ću vam vječni prija- 
telj, samo prestanite spuštati Mreže i udice u More! 

I ljudi pristaše da prestanu loviti ribe i mladiću se konačno ispuni 
želja da ostane čovjek. On naredi da se svim bivšim ribarima spale udi- 
ce i Mreže i da se na taj način svi ribari kazne, a Zen i njegov sin od sra- 
mote pobjegoše u planine. 

Ali, nažalost, ribari su ponovo počeli loviti ribice. Da, da, tako se to, 
ipak, završilo. Mladić Zmaj je ponovo bio toliko tužan da je zamolio 
Sunce da svaki put kada porodi Zmaja, obavezno mu zabrani da osta- 
ne čovjek, jer previše je bolno sve to gledati. Ali, Zmajevi ko Zmajevi! 
Sunce je, ipak, pronašlo rješenje. Svaki put kada porodi Zmaja i on spa- 
si ribicu, pretvori ga u vulkan. Da, da, zar to niste znali?! 

Vulkani na Zemlji su, zapravo, Zmajevi kojima je Sunce zabranilo 
da ostanu ljudi kako ne bi bili tužni kao Zmaj-mladić, i svaki put kada 
počnu ispuštati lavu, zapravo, opominju ljude da velikim ribama ne 
kradu djecu! 

A sudbina Zmaja-mladića i nije se tako tragično završila, iako mu srce 
zamalo nije puklo od tuge. Careva kći Perla se zaljubi u njega i on se njome 
oženi. 

Ipak, i danas Mladić često zaplače. I mame ribe zaplaču kada im ri- 
bari ukradu djecu, a More svaki put kada velike ribe počnu puštati suze, 
ipak ih proguta! 

Pitate se zašto? Pa samo zato da ne bi preplavilo djecu na Zemlji i da 
i njihove mame ne bi plakale. Pa zamislite, kakav bi tek onda potop 
nastao?! 

Ali, ne, ne bojte se. More i danas voli djecu i svaki put plimu progu- 
ta! Do kada će biti tako, pitajte ove ribare! Oni su krivi za to! 

ČAROBNI ŠEŠIR IZ ZEMLJE SNOGARIJE 


U jednom lijepom velikom crvenom ormaru živio je orkestar dječa- 
ka koji se zvao Urnebes. Svakoga jutra Urnebesa i njegovu mamu Urne- 
besnu, koja je spavala na krevetu do njegovog, budila je muzika iz tog 
čarobnog ormara. Orkestar je samovoljno svirao jedino kada izlazi sun- 
ce, sam od sebe, ujutro da ih probudi. Iada bi se u sobi začula divna ča- 
robna muzika koja je Urnebesu davala znak da je vrijeme da se pro- 
budi, izvuče iz svog kreveta, pleše i urnebesno pjeva sa mamom po sobi. 

Kape su bile zadužene da pjevaju, zimski topli džemperi sviraju gi- 
tare, trenerkice da sviraju bas, potkošuljice violinu, a cipelice bubnje- 
ve. Po potrebi, ovisno o vrsti melodije, ostala odjeća imala je ulogu pra- 
tećih vokala i svih drugih instrumenata koje niko nikada na zemlji nije 
čuo. Divna je to bila muzika, čiju je tajnu znao samo jedan šešir u nje- 
mu, Urnebes i njegova mama Urnebesna. 

Crveni ormar nekada je pripadao djevojčici Ljubičastoj, koja je živ- 
jela u jednoj dalekoj zemlji na sjeveru koja danas ne postoji. Ljubiča- 
sta je svirala klavir i imala svoju muzičku družbu koju su činila djeca 
iz komšiluka. Ali u toj zemlji, iz godine u godinu, sve više je padao sni- 
jeg, dok jednoga jutra nije prekrio čak i prozore. Djeca su ostala zarob- 
ljena u svojim kućama, više se nisu mogla sastajati i svirati zajedno, jer 
niko iz svoje kuće nije mogao nikuda izaći. Orkestar više nije postojao. 
Ljubičasta je pročitala sve knjige iz kućne biblioteke. Jedino što joj nije 
dosadilo bio je njen klavir. Svaki dan glasno je pjevala pjesmu svojim 
drugarima, nadajući se da će je, možda, tako barem čuti iza ledenih na- 
slaga snijega na prozoru. Prošle su tri i pol godine, snijeg se nije povla- 
čio sa prozora, padao je sve više i više dok im skroz kuće nije preplavio. 
Nestalo je i struje i vode u cijeloj Zemlji Snogariji. Ljubičasta je bila 
sve tužnija, zalihe hrane koje su njeni roditelji sakrili u podrumu bile 

su sve manje. Svi su iz dana u dan sve više bili bespomoćni. Ljubičasti- 
ni roditelji su, ipak, Ljubičastu i dalje tjerali da glasno svira i pjeva, na- 
novo čita stare slikovnice i knjige, nadajući se da će barem dobra vila, 
Nota G, tako čuti njihov vapaj za pomoć i kroz odžak im nekako dosta- 
viti malo hrane, pokoje drvo i neku novu knjigu da ne umru od gladi, 
hladnoće i dosade. Nota G bila je zaštitnica Zemlje Snogarije, ali od sil- 
nog mraza koji je ledio i zrak, ni ona više nije mogla letjeti na violin- 
skom ključu i u jednom stablu, baš pored Ljubičastine kućice, sakrila se 
od snijega i ona. Dok su ranije pjevali, uvijek je krišom, da je slučajno 
ne zamijene sa kakvom vješticom (jer leti na violinskom ključu), slu- 
šala taj najljepši snogarijski dječji orkestar sakrivši se na okolna stabla 
ili u kakav obližnji žbun. Voljela je mnogo Nota G tu dječicu. Krišom, 
kao i sve što je radila (jer dobrim djelima se ni vile ne hvalisaju) plaka- 
la je za njima i tiho smišljala plan kako da se odupre navali snijega, 
usreći djecu i njihove roditelje, te oživi opet taj divni dječji orkestar, dok 
konačno nije usnila jedan san. U tom snu majka Nota F joj se javila i 
rekla joj kako se potrudila da joj ispuni najveću želju, opet stvori orkes- 
tar, ali da zajedno sa njenim ispunjenjem prestaje njena vilinska moć. 
Sve što je trebala uraditi je sklopiti oči, zamisliti želju i reći: pristajem! 
Nota G je istoga trena, bez razmišljanja, to uradila i violinskim klju- 
čem posljednji put u svom životu jako mahnula. Odjednom se, okru- 
žena djecom iz komšiluka, iz muzičke vile, pretvorila u običnu staricu 
koja je na zaleđenom krovu Ljubičastine kuće držala njihove male 
ručice, da se što lakše spuste niz odžak. 

— Djeco, polako, past ćete! Čekajte da vidim da li je zapaljena vat- 
ra! Nema dima, čekaj! Stani! Čuvaj tu gitaru! Pazi na bubanj da se šta 
ne slomi! Polako, polako, čeka vas Ljubičasta unutra, samo polako! Ostar- 
jela je moja magija, pa zar se nismo odmah mogli naći u Ljubičasti- 
noj kući, nego ovako se šunjamo kao kakvi provalnici?! Samo polako, 
svi ćete sići dolje! 

Djeca su se konačno spustila niz odžak, a starica je ostala na krovu. 
Bila je prevelika da se spusti kroz tako uzak prostor. Ljubičasta i njeni 
roditelji, od silne sreće, gledajući dječicu kako kao sardine ispadaju kroz 

kamin, nisu imali vremena razmišljati kako se sve to desilo, niti su dje- 
ca mogla objasniti kako su se našla na krovu. Neko je spomenuo neku 
staru tetu koja ih je držala za ruke i pričala o ostarjeloj magiji, ali od 
opće euforije nije bilo vremena za pojašnjenja. Onda je Ljubičasta sje- 
la za klavir, djeca su uzela svoje instrumente i muzika je počela, to- 
liko jaka muzika da je lagano rušila snijeg s krova. 

— Past ću sada ja! Aj, joj, bole me kosti, lakše malo, djeco, lakše ma- 
lo! 

Jaukala je Nota G dok se nije srušila na naslage snijega ispred ku- 
će, nekako se doteturala i otvorila im vrata, jer su djeca toliko glasno 
svirala, da su jačinom muzike srušila snijeg ne samo sa krova Ljubi- 
častine kuće već i sve ledene naslage ispred vrata. 

— Teta je tu! Io je teta što nas je dovela na krov! 

Starica je samo stajala na vratima i ponosno dala zapovijed: 

— Idemo sada svi zajedno svirati, ali i čistiti snijeg sa ulica i prilaze na- 
šim domovima. Ali svi obavezno morate nešto toplo obući iz Ljubičasti- 
nog ormara, jer je jako hladno napolju. 

Naime, Nota G je znala da je ostatak njene magije ostao sakriven u 
Ljubičastinom ormaru, te da će snijeg prestati padati jedino ako djeca iz 
tog ormara obuku nešto. Isto tako, ostarjela magija će odmah presta- 
ti i snijeg će nastaviti padati kada skinu odjeću iz tog ormara i operu je. 

Djeca su poslušala zapovijed i, toplo obučena, krenula ka ulicama i 
svojim domovima, no odjeća im se zaprljala i smrzla. Morali su je ski- 
nuti da ne nazebu. Snijeg je opet počeo padati i njihovi roditelji su, brzo, 
najbrže što su mogli, odlučili da ovaj put naprave istu grešku, nastave 
beznadežno vjerovati da će u Snogariji ikada prestati nevrijeme. Iscrp- 
ljeni i beznadežni, brzo su spakovali sve stvari da ih ponovo snijeg ne 
bi zatrpao. I, nažalost, velikim kamionima se raselili svuda po svijetu. 

Tako su i Ljubičasta i starica Nota G otišle ko zna gdje, a Ljubičastin 
čudesni ormar se zagubio u nekom od kamiona koje su prevozile stva- 
ri. No baš u tom ormaru, ostao je jedan lijepi ljubičasti ljetni šešir. Sre- 
ćom, niko od djece ga nije stavio, jer bilo bi smiješno i suludo u Zemlji 
Snogariji nositi šešir umjesto kakve šubare na glavi. 

Nekoliko godina nakon ovog čudesnog događaja, taj izgubljeni 
čarobni ormar i magijski šešir zguran u jednoj polici u njemu, završio 
je u prodavnici polovnog namještaja. Bio je jeftin, ali i dalje neobičan 
i drugarica Urnebesove mame ga je odlučila kupiti. I pokloniti ga baš 
dječaku Urnebesu kojem su roditelji mijenjali namještaj u sobi kada 
je pošao u prvi razred osnovne škole. Mama Urnebesna bila je presret- 
na zbog poklona. Otvorila je ormar i vidjela jedan ljubičasti šeširić. Sta- 
vila ga na glavu i čarolija se nanovo rodila. 

Šešir je počeo lagano svirati i kako ga je, istina pomalo nazor, na- 
mještala na glavi, šešir je sve ljepše i ljepše svirao. Kada ga je skinula, 
iz njega je ispao papirić na kojem je na nekom, njoj nepoznatom je- 
ziku, nešto pisalo. Odmah je sišla do sveznajućeg profesora Ginusa 
sprat ispod i pokazala mu tu ceduljicu na kojoj je, njoj nepoznatim je- 
zikom, nešto bilo napisano, a iznad svakog slova bila je oslikana po jed- 
na nota. Sveznajući profesor Ginus je odmah uzviknuo: "Ceduljica Ča- 
robnog Ormara?!" Pa odakle Vam ovo, draga komšinice Urnebesna?! 
Stanite, nije moguće da ste našli 11. čudo svijeta iz Zemlje Snogarije?! 
Odmah je sjeo za klavir i počeo svirati po notama iznad teksta cedu- 
ljice, no nakon druge note, zabolio ga je jako prst i stao je. Ne, ove note 
ne mogu odsvirati ni Šopenovi, ni ničiji prsti. To su čarobne note koje 
mogu i smiju svirati samo dječije stvari u ormaru. Mama Urnebesna 
je odmah uzela ceduljicu i, sva zbunjena, pobjegla u svoj stan iznad. 
Stavila je ceduljicu opet u ljubičasti šešir i odlučila složiti Urnebesove 
stvari. Kada ih je složila, već je pao mrak i otišla je spavati. 

- Mama, mama, kakva je ovo muzika iz mog ormara? — Urnebes 
je dotrčao do mame koja je već zamišljeno pjevušila. 

— Urnebesu moj, to je sada naš čarobni ormar i svirat će nam svako 
jutro dok god tvoje stvari i on zajedno budu u njemu. Jedino će čaroli- 
ja prestati ako ikada iz njega izneseš ovaj šešir, jer on je dirigent Lju- 
bičastinog orkestra. Da bi svirao, mora imati dječiju odjeću kojoj di- 
riguje i mora uvijek biti u ormaru. Svirat će nam svako jutro samo ako 
njega nikada ne odneseš iz kuće i zato ga moramo dobro čuvati. 

Urnebes je shvatio maminu tajnu i otišao u školu. Na putu do škole 
sreo je svog prijatelja Spavanka, koji mu se požalio kako sutra mora 

dobiti peticu iz muzičkog, ali kako ne zna odsvirati što od njega učite- 
ljica traži i kako mu je tata obećao kupiti pravi-pravcati avion ako 
dobije tu peticu. 

— Spavanko, bilo bi lijepo imati pravi avion u kojem bismo letjeli 
zajedno. Imam jedan čarobni muzički šešir koji, kada staviš na glavu, 
svirat će umjesto tebe. Posudit ću ti ga odmah, samo mi ga moraš vra- 
titi, jer i nije samo moj. Moja mama ga jako voli, jer nas njegova mu- 
zika budi iz ormara svako jutro. 

Dječaci su se vratili do Urnebesovog stana i uzeli šešir te otišli za- 
jedno do škole. 

Spavanko je taj dan zadrijemao na pauzi za užinu i šešir mu je tada 
naprosto nestao. Urnebes je odlučio samo da šuti i ništa ne kaže mami, 
međutim, jutro nakon toga, muzika ih nije probudila. 

— Urnebesu moj, gdje je nestao ljubičasti šešir? Pa fino sam ti rekla 
da ga nikada iz ormara ne smiješ iznijeti! 

Urnebes nije nikada lagao. Sve je mami odmah plačući priznao. 

— Urnebesna mamo, pa uvijek si mi govorila da pomažem svojim 
drugarima. Morao sam pomoći Spavanku da dobije peticu iz muzičkog, 
jer njegov tata bi mu tako kupio pravi-pravcati avion za letenje. 

No tada je čarobna muzika iz ormara u kući Urnebesovih zauvijek 
prestala. Istina, umjesto ljubičastog šešira, podesili su muzičku liniju 
da ih muzika s radija budi svako jutro, ali ta muzika nije bila čarob- 
na. Bila je potpuno obična, ugodna, ali ne i posebna, baš kao i mnoge 
druge posve neobične stvari na svijetu koje naš život, istina, čine ljep- 
šim, ali ne i čudesnim. A gdje je sada šešir? Io sada niko ne zna. Urne- 
besna mama često sanja da ga je, možda uzela natrag Ljubičasta, jer 
je, također sanjala je da je u međuvremenu postala nastavnica mu- 
zičkog u nekoj osnovnoj školi. Ko to sada zna?! 

Urnebes je u žaljenju za šeširom, vremenom naučio najvažniju lekci- 
ju, a to je da se sve posebne stvari dobro čuvaju. Da su čuda prerijetka, 
ali moguća. Da se zbog prijateljstva, pa i najiskrenijeg, ne odaju tajne 
koje smo obećali drugima koji nas vole. 

KOROZIRANE BOBICE 


Ubi dolor est, ibi difficile est silentium. 
Gdje je bol, teško je šutjeti. 


Selena je plačući zaspala. I to zbog svađe sa svojom najboljom prija- 
teljicom Eminom, jer je mislila da je njihovo veliko prijateljstvo tom 
svađom jednom zauvijek prekinuto. 

Nalik na novogodišnje pjesme začu se hor nježnih glasova. Jaki zvu- 
ci violina, klavira i harfi otvoriše joj u snu prste, a prašina od korozi- 
je prekri potpuno njeno uplakano lice, nježne dječje ruke i dugu crnu 
kosu. 

Bezbroj zahrđalih nakit-bobica različitih oblika počeše škripjeti po 
Seleninim dlanovima. 

— Draga naša Seleno, dobrodošla u magičnost fantastike sveznaju- 
ćih koroziranih instrumenata! Ne brini se za tu prašinu po sebi, ona je, 
zapravo, itekako ljekovita. Samo, molim, pažljivo! Na Zemlji baš i nije 
lako biti korozirana nakit-bobica. Mislite da možete jeftino da nas ku- 
pite, pa bacate u otpad, jer vam redovno i ispadamo kroz prste. Kvasi- 
te nas, ne mareći da nismo otporni na vodu, i zato te iskreno molim da 
mi ovo malo zdravog metala na tijelu sačuvaš! A možeš ručicama ma- 
lo i da me isturpijaš. Io bi, zapravo, bilo jako ugodno, jer sada sam 
tvoj gost i na ovoj tvojoj planeti letjeti ne mogu! Zovem se Kraljičnjak 
Indigo. Pozdravnu himnu priredile smo ti mi, vječno vesele, korozirane, 
ali razigrane i ne-plemenitog metala, itekako plemenite nakit-bobice. 

— Ne plašite se, neću vas razbiti, zahrđali metal se svakako ne može 
razbiti — reče Selena. — Ali zašto baš moji dlanovi da vas isturpijaju? 

— U bobičaste misije krećemo početkom svakog proljeća. Sveznajući 
korozirani instrumenti, koji najljepše u Vasioni sviraju, odsvirali su 

glasno i jasno da ti baš puno plačeš ovih dana. I da, ako nastaviš toli- 
ko plakati, na Planeti Korozije više neće biti mjesta za sve silne bobi- 
ce, pa smo ti neke od tvojih bobica-suzica upravo vratili. Njih držiš u 
rukama. 

— Dakle, drage moje nakit-bobice, došle ste da mi kažete da više ne 
plačem i ne preplavim suzama otpad planete hrđe?! 

— Mi smo, istina, hrđave bobice, ali ponosne, plemenite i čarobne. 
Koroziranog bobičastog tijela, ali blještave plemenite duše. Mi smo, za- 
pravo, najskupocjenije nakit-bobice Univerzuma, jer mi se ne možemo 
kupiti novcem. Nismo mi nikakve perle ni iz Ujevićeve Kolajne niti 
Hesseovog svima poznatog romana. Mi jesmo zahrđale, ali čarobne 
nakit-bobice koje tek donose radost, jer upiju svu ljudsku tugu i suze. 
Zbog skupocjenih bisera, dijamanata i ostalih kristala, kojekakvog ka- 
menja, bisera i sličnog samo vas na Zemlji pljačkaju. Naša vrijednost 
je drugačija i nije nimalo tjelesna. Samo budi strpljiva i shvatit ćeš sve. 
I samo zahvaljujući nama, ljudi na Zemlji još uvijek od silnih suza nisu 
postali vodozemci. Svaka isplakana suza u ime ljubavi i, općenito dob- 
rote, biva lansirana na našu planetu gdje se, u zavisnosti od količine ne- 
pravednog bola i suza, rađaju korozirane nakit-bobice različitih boja 
i oblika. Mi, zapravo, pokupimo, tj. upijemo sve vaše suze, suzetine i su- 
zice, pa tako, zapravo, i zahrđamo umjesto vas. Za tu požrtvovanost 
dobili smo nagradu da živimo na najljepšoj planeti univerzuma gdje 
svi, od sreće korozirani, lete. Ako baš pretjerate s plakanjem, siđemo na 
Zemlju i dođemo u vaš san da vam malo skrenemo tužne misli na radost. 
I samo ako želite, malo vas prošetamo do naše radosne planete dok se 
ne probudite. Uvijek vas vraćamo vašoj kući. Korozirana Planeta po- 
sjeduje najveća porodilišta u Vasioni, gdje se od svake suze rodi po jed- 
na nakit-bobica, najljepša na svijetu i skupocjenija od svakog dijaman- 
ta. Sve ove bobice, koje držiš na dlanovima, su tvoje suze, suzice i suze- 
tine koje žele da ih čvrsto stisneš dlanovima, jer ako ti proklize kroz prste, 
zauvijek će još više zahrđati na ovoj vašoj planeti gdje više ne pripada- 
ju. Zemljino mokro tlo isuviše je vlažno za ovo malo zdravog metala 
na njima. 

— Bižuterijske oronule ljepotice moje, zagrijat ću vas prstima odmah. 
I ipak, tek sada shvatam, vi jeste moji dijamanti. Maslinasta put je mo- 
ja skrila vas tu u šaci, iz očiju u ruke, skrile ste se da vas ne bacim u ot- 
pad, a ja to nikada ne bih učinila. I da vas dotjeram i ugrijem. Isturpijam 
nježno prstima hrđu i ofarbam vas ponovo u crveno, ali sada ste mi, 
opet, i hrđave tako lijepe. Močvare pune aveti i prikaza ste prošle koro- 
zirajući tu do dlana mog i sada želim čuti i priču vašu. Šta vas to opet 
vrati meni? Zar već davno niste otišle od mene kada sam vas isplaka- 
la? I zar sam, ali zaista, baš toliko za svim svojim prijateljima koji su me 
razočarali, plakala?! 

— Seleno, tvoje nakit-bobice u ovoj dimenziji ne mogu da govore — 
reče joj Kraljičnjak Indigo. — One će ti kasnije otkriti neke poruke i mud- 
rosti u ogledalima, ako odlučiš kratko otputovati s nama. Ako ne želiš 
ići na to putovanje, bit ćemo svi sretni da smo te barem malo obišli i 
zaustavili to plakanje u krevetu. 

— Kraljičnjaku Indigo, reci mi zašto si ti najveća korozirana nakit-bo- 
bica? 

— Nekada sam i ja imao ljudski oblik. Mnogo, mnogo sam zbog sva- 
đa sa drugarima plakao dok se jednoga jutra nisam sav koroziran pro- 
budio stisnutih dlanova. Kada sam ih jedva otvorio, upoznao sam svo- 
je prijatelje, svoje hrđave bobice i ne mogavši ostaviti ih same, pristao 
sam na odlazak na Planetu Korozije zajedno s njima. Odrekao sam se 
potrošnog ljudskog oblika i postao beskrajno sretna zahrđala nakit-bo- 
bica. U znak zahvalnosti, pošto je ta promjena samo jednom čovjeku 
sa Zemlje dopuštena, gradonačelnik bobičastog grada Shine Like a Star 
mi je dodijelio titulu kraljičnjaka, koja je postala sastavni dio moga 
imena. Nadam se da sada razumiješ smisao našega dolaska koji sam 
ja organizirao. Srdačno te pozivamo da nam se pridružiš, jer na našoj 
planeti sve se želje ostvaruju! Savršenstvo Jedinog Smisla i Apsolutne 
Istine, daleko od novca i lažne ljepote zlata i dijamanata, spoznavat 
ćemo zajedno veličajući bogatstvo ljubavi, mudrosti i prijateljstva! Zar 
ne želiš sve to makar i kratko doživjeti?! Zar ne želiš upoznati i osjeti- 
ti savršenu mudrost i ljepotu, disati njenim bićem, letjeti slobodna i ot- 

kriti koprenu ljudskog oka te prepustiti se Vasionskoj Simfoniji sveobu- 
hvatnosti, sreće i blaženstva, kako bi pri povratku na Zemlju, opet bila 
mnogo mudrija i sretnija?! Ako pristaneš, tvoji dosadašnji svjetovi slo- 
mit će se u milion minijaturnih komadića iznad kojih će se otkriti ne- 
kad tek sanjane vizije svijeta, svijeta koji ne poznaje novac ni tugu, svi- 
jeta u kojem ćes biti ti i tvoje korozirane bobice na tlu beskraja i ideja. 
A svaka želja koju zamisliš na našoj planeti, odmah će ti biti ispunje- 
na kada se vratiš na Zemlju. Čim se probudiš. Tek tada ćeš shvatiti da 
se istinska ljepota i mudrost preslikavanja nebeskog savršenstva ni u 
čemu materijalnom ne poznaje i da kopije savršenstva postoje samo 
na Zemlji, gdje ljudi nikako da se snađu od silne grubosti i pohlepe 
za bogatstvom i novcem. Pristaješ li? 

— U svakom slučaju nadam se da ćete me vratiti na Zemlju, ako mi 
na Planeti Korozije dosadi. Obećavate li? Ipak, ja ne bih nigdje od 
svoje porodice nikada otišla. 

— Naravno, čim se probudiš, bit će opet u svom krevetu. A prvu že- 
lju koju zamisliš, ne smiješ čak ni meni reći. Ona će biti ostvarena 
čim se probudiš. Međutim, da bi uopće mogla preuzeti oblik korozira- 
ne nakit-bobice i živjeti kratko bezbrižni bobičasti život ovoga sna, mo- 
raš priznati da je za sav nesklad na Zemlji kriv samo pohlepni čovjek 
koji u svemu traži samo zlato i dijamante. 

Selena je klimnula glavom i postala najljepša korozirana leteća 
nakit-bobica. 

II 


Non (dum) omnium dierum sol occidit (occubuit). 
Nije još zašlo sunce svih dana. 


Putovanje je trajalo kratko, za treptaj oka Kraljičnjak Indigo i Sele- 
na-bobica našli su se nekoliko hiljada svjetlosnih godina udaljeni od 
Zemlje. Selena je letjela i bila je brža od svih ptica koje na Zemlji po- 
stoje. Taj unutarnji osjećaj sreće, lakoće i općeg zadovoljstva, toliko je 
preplavio, da je samo sretna letjela i smijala se glasno. 

Dočekalo ih je i milion ogledala različitih oblika u kojima se Selena mo- 
rala ogledati kako bi pročitala svoju magičnu poruku u svakom od njih. 

Kraljičnjak Indigo joj reče da sada naglas čita šta u tim ogledalima 
piše i da zapamti što je moguće više tih poruka. 

— Nije zlato sve što sja! To sam prvo pročitala, a i mama mi je stal- 
no to ponavljala! Vidjela sam i poruku da niko nije savršen, pa ni naši 
roditelji koje, ipak, trebamo uvijek slušati dok ne odrastemo. I da no- 
vac i blaga ne čine život srećnim, te da drugarima uvrede treba oprostiti, 
ako se istinski pokaju. I da se nikada ne treba previše ljutiti niti plaka- 
ti, jer je život previše lijep za suze, suzice i suzetine. I da svi često grije- 
šimo. I da trebamo stalno pokazivati ljubav, i to iskrenim djelima i 
riječima, onima koje volimo. Ajjj, čuješ li me, Kraljičnjaku?! — letjela 
je sretna i razigrana Selena-bobica... i dovikivala usput Indigu... 

—- Ajjj, pročitala sam i da više moram obilaziti stare tete u komšilu- 
ku i pitati ih češće šta im mogu pomoći... I da treba biti nježan i pre- 
ma životinjama uvijek... I stalno puno čitati... Puno čitati... 

— Ponavljaj sada sve vrijeme u sebi te poruke i misli na želju koju 
si zamislila. Seleno, te poruke će početi ostvarivati tvoju najveću želju 
koju si zamislila, jer ćeš se ponavljanjem baš tih mudrih poruka laga- 
no buditi dok se skroz ne probudiš opet u svom krevetu nasmijana — 
doviknu joj Kraljičnjak Indigo. 

— Šta si još vidjela od natpisa u ogledalima? — dovikivao je uzalud 
glasno Kraljičnjak Indigo, ali Selena je toliko brzo letjela, da nije uspje- 
la ni pola od svega viđenog da mu kaže. 

III 


Dixi et salvavi animam meam. 
Rekoh i spasih dušu svoju, rekoh u najboljoj namjeri. 


Lagano su zaškripjela vrata Selenine sobe. Njena mama je na prsti- 
ma prilazila njenom krevetu: 

— Selena, probudi se! Brzo se probudi! Moraš se spremiti! Emina te 
čeka na vratima da, ipak, zajedno idete na taj rođendan Majji! 

Selena je brzo istrčala na vrata svoje kuće, zagrlila prijateljicu Emi- 
nu kao da se nikada posvađale nisu i šapnula joj tiho: 

— Ne, nećemo Maji nikakvu srebrenu narukvicu kupiti za rođendan. 
Smislila sam sinoć puno bolji plan za koji nam novac uopće ne treba! 

— Šta ćemo joj onda pokloniti? — pitala je Emina Selenu zbunjeno. 

— Napisat ćemo joj zajedno jedno divno pismo sa onim malim, samo 
našim tajnim razgovorima iz Tuzle ljetos. I u to pismo ćemo zalijepiti 
sve naše zajedničke fotografije iz onog mog albuma, koji samo još ona 
nije vidjela! 

Drugarice se opet zagrliše i krenuše ka Seleninoj sobi tražiti maka- 
zice, šljokice, šarene trakice i divne ideje u koje će toplo zaviti svoje teš- 
ko i bogato pismo, koje će ih zauvijek podsjećati na sve najvrednije i 
blistave, sve te, ali zaista, zlatne momente njihovog djetinjstva. 

SUNČEVA ZEMLJA BOGUMILSKA 


U Sunčevoj Zemlji Bogumilskoj svakoga su dana kolo igrala djeca. 
Kad bi se rodilo dijete, roditelji bi ga odmah počeli učiti da igra. Iako 
su proplanci i ravnice Sunčeve Zemlje Bogumilske bili prepuni djece 
koja, u kolu, čvrsto držeći svoje ručice, igraju i gledaju u Sunce. Bila je 
topla ta Zemlja Bogumilska. Ioliko topla da u njoj snjegovi i kiše nika- 
da nisu padali. Sunce im nije dalo. I ono je htjelo gledati dječicu u ko- 
lu kako se vesele. Nažalost, Sunce se nikako sa Mjesecom nije moglo 
dogovoriti da u toj zemlji vječno bude dan. Sujetni Mjesec je tvrdio da 
se i on mora "pokazivati", da je suviše lijep da bi se stalno skrivao te 
da se moraju i on i Sunce podjednako pojavljivati. 

Čak ni šume tu nisu smjele rasti. Gdje bi tolika djeca igrala kolo?! 
Sunčeva Zemlja Bogumilska je, jednostavno, bila Suncu mila, i ono je 
i kiše, i snjegove, i vjetrove protjeralo iz nje, a svojom blještavom topli- 
nom spalilo sve šume kako ne bi smetale djeci kada igraju, ali i da ih 
svojim visokim drvećem, stvarajući tamu, ne prepadaju. Sva djeca se to- 
liko boje mraka! Znalo je Sunce da u svim "mrakovima" žive zle vješti- 
ce, pa i u bogumilskim šumama. 

Ali Sunce nije uspjelo spaliti samo jednu šumu. Ona se tajno sakri- 
la iza Velikog Brijega koji ju je svojim hladom spasio od Sunčevog spa- 
ljivanja. U toj šumi živjela je stara vještica Morana. Ona nije voljela 
ni Sunce, ni pjesmu, ni igru, ni djecu tek posebno. Samo je čeznula za 
velikim hladnim šumama i šumetinama, sanjajući da će cijelu Sunče- 
vu Zemlju Bogumilsku prekriti. I da će tako u mraku i u društvu dru- 
gih vještica moći voditi svoj vještičji život. Danju su je velika stabla 
drveća svojim mrakom štitila od Sunca, a noću iskradala se iz šume, 
ne bi li pronašla neko dijete, jer joj je vračara Doma još davno rekla da 
skupi stotinu dječijih suza, prolije ih tamo gdje želi da narastu šume 
i da će tek tako narasti šume koje Sunce neće moći spaliti. 

Svake noći iskradala se vještica Morana iz šume i tražila neko dije- 
te, ali su tada sva bogumilska djeca spavala. Morala su biti odmorna 
za igru u kolu, pjesmu i veselje, a čuvali su ih i roditelji, jer su znali da 
se u Sunčevoj Zemlji Bogumilskoj krije zla vještica, da živi u maloj šu- 
mi ispod Velikog Brijega. Na sreću, ta šuma je bila daleko od njih i u 
strahu od vještice, svi su već davno napustili to mjesto. Ipak, vraćajući se 
s rada u poljima, noću, često su viđali Moranu kako leti na metli i po- 
put gladnog orla vreba nad Sunčevom Zemljom Bogumilskom. 

Niko nije znao zašto se Morana pojavljivala samo noću. Jedni su pri- 
čali da leti ka drugim vješticama, daleko, u neke nepoznate mračne šu- 
me. Drugi opet da se vještice pojavljuju samo noću, a treći, oni što su 
jedino znali istinu, da nešto uporno traži nad tom zemljom. I da će sva- 
ke noći vrebati dok ne uhvati svoj plijen. Zato su noću čvrsto zatvara- 
li prozorska okna, stavljali ormare na vrata, vezivali bijeli luk na konac 
opasujući njim kuće, sve samo s ciljem da se zaštite od nje i da ih ko- 
načno ostavi na miru. 

I Tumarkova porodica se plašila zle vještice Morane. Njegova maj- 
ka Ljiljana je svake večeri stavljala ormar na vrata, ali ne samo zbog 
vještice. Tumarko je bio mjesečar. I tako su ga, zbog čestog tumaranja 
u snu, svi prozvali po imenu oca, koji je, nažalost, umro odmah po njego- 
vom rođenju, iako se, zapravo, zvao Zlatan po starijoj sestri Zlatani. 

Majka Ljiljana je često govorila Zlatani: 

— Tumarko, Iumarko! I on ostade naš nestašni najdraži Iumarko! 

— Znala sam da ima nešto čudno u vezi s tim imenom, iako ga mno- 
gi naši ljudi ponosno i sretno nose. Kao da ga je zadesilo mjesečare- 
nje samo zato što se otac tako zvao. 

Majka Ljiljana i sestra Zlatana bile su mnogo zabrinute da Iumar- 
ko u snu nekuda ne odluta, te su svake večeri pred spavanje stavljale 
ormar ili neki drugi teret na vrata. Iako je Tumarko "tumarao" po 
kući, rušeći sve pred sobom dok buka ne bi probudila majku ili sestru, 
te ga one vratile u krevet kako bi nastavio mirno spavati. 

Jedne večeri Zlatana se jako umorna vratila iz polja, brzo večerala 
i otišla spavati i zaboravila je prigurati ormar uz vrata. 

Te noći Tumarko je sanjao kako su u Sunčevu Zemlju Bogumilsku 
došli neki ljudi koje žele ukrasti njihovo Sunce. 

— Dosta nam je kiše, snijega i hladnih mračnih šuma! I mi želimo zem- 
lju sa Suncem! Dajte nam to vaše Sunce, pa neka samo nas grije! 

Razdragana dječica su u kolu pjevajući odgovarala kako će Sunce 
svugdje doći i otjerati kiše i snjegove samo ako se na tom mjestu ljudi 
počnu istinski voljeti i razumijevati. Pjevala su im o istini da bogumil- 
sko Sunce niko ne može ukrasti, jer svi imaju svoja Sunca, te da će njiho- 
va početi sjati tek onda kada prestanu biti oholi i posijeku mračne Ni- 
jeme Šume. 

— Mi ne trebamo ljubav! Mi hoćemo ovo vaše Sunce, ne da nas grije, 
već da poboljša našu ljetinu. Pšenica traži mnogo Sunca, ne možemo 
više jesti šišarike! Ne, mi nećemo uništiti naše šume, već ćemo u vašoj 
zemlji posijati pšenicu, uzorati vaše ravnice gdje igrate kola i posijati 
svoju ljetinu. Kada uberemo pšenicu, ponovno ćemo posijati šume, a 
ako budete željeli ostati, morat ćete se privići na naš "šumski" život! 

Dječica se prepadoše tih mračnih ljudi, kolo se raspusti, pjesma pre- 
stade i svi se razbježaše. 

Sanjajući ovako ružan san, Tumarko poče trčati po kući vrišteći iz 
sveg glasa: 

— Pustite nas, pustite nas, mi samo volimo igrati i pjevati u kolu! 

I baš tada, Tumarko se zatrčao prema vratima, otvorio ih i mjeseča- 
reći istrčao napolje. 

Vještica Morana je, po običaju, kružila po Sunčevoj Zemlji Bogumil- 
skoj tražeći dijete koje će staviti na metlu, odnijeti ga u svoju Malu 
Šumu, a kada ono počne plakati, skupiti stotinu njegovih suza kako bi 
njima posijala Nijeme Šume. Njoj čak ni pšenica nije bila potrebna. Sa- 
mo je maštala o šumama i hladnoći. 

Kada je ugledala Tumarka kako "tumara" poljem vrišteći kroz plač, 
silno se obradovala, jer mislila je da neće morati prepadati dječaka 
kako bi zaplakao. Tumarko je već svakako glasno plakao i vrištao. 

Vještica Morana spustila je svoju metlu, stavila Tumarka na nju i 
počela skupljati njegove suze u svoju koficu koju je uvijek i svugdje na 

metli nosila sa sobom. U tom trenutku počelo je svitati, a druga dječi- 
ca su se spremala da počnu, kao i obično, igrati svoje kolo. 

— Pedeseti tri, pedeset i četiri — brojala je stara vještica Tumarkove su- 
ze u nadi da će ih skupiti čak stotinu. 

Tada Zlatana opazi da nema Tumarka u kolu. Sjetila se da je maj- 
ka Ljiljana ostala spavati u kući, a da ona nije jutros, po običaju, od- 
maknula ormar. 

Zlatana odmah izađe iz kola i ode vidjeti da li je istinita njena sum- 
nja koja je odmah obuze: da je Tumarko te noći "odtumarao" ko zna 
gdje! U tom probudi i majku Ljiljanu, koja poče vrištati. 

— Jadni moj Tumarko! Gdje je odlutao? Zlatana, kako si mogla biti 
tako sebična i otići u kolo bez mlađeg brata! Da si odmah jutros primi- 
jetila da je nestao, možda bi ga i mogli naći, ovako će biti jako teško! 
Kako sam samo mogla zaboraviti prigurati ormar uz vrata i kako si ti 
mogla izaći sama!? 

—- Majčice draga, pa ti znaš da ja to nisam namjerno učinila! Ti znaš 
koliko ja volim igrati u kolu i od te radosti i uzbuđenja na sve sam 
potpuno zaboravila! 

Majka odmah reče da je možda Iumarka ukrala vještica, jer je bila 
zora, što je značilo da se Tumarko već bio probudio, a da je bio slobo- 
dan, do sada bi se već sigurno vratio kući, kao što je činio i prije nego 
su ormar počeli stavljati uz vrata. Ljiljana je mislila da postoji samo 
još jedna mogućnost: da se Tumarko spotakao i da sad nepomično ne- 
gdje leži. 

I djeca iz kola počela su pretraživati bogumilske krajeve. 

— Devedeset sedam, devedeset osam — i dalje je brojala vještica, ali 
tada Tumarko otvori oči i prestade plakati. Baš kada su vještici Mo- 
rani nedostajale samo još dvije njegove suze. 

— Gdje sam to ja?! Na vještičjoj metli?! Pustite me, vještice, ali molim 
Vas! 

— Moraš još samo malo plakati i pustit ću te. Samo još dvije suze trebam! 

— Ne, ne ja ću biti kao bogumilski vitez Sandalj, a Zlatana kaže da 
vitezovi nikada ne plaču! 

— Kada vide vješticu, svi plaču — reče Morana. 

— Vitezovi ne, a ja ću biti vitez! 

— E, onda te vodim u svoju šumu gdje ćeš zaplakati bojeći se mraka 
— reče Morana i odleti prema šumi. 

Prolazio je dan. Djeca iz kola obišla su cijelu Sunčevu Zemlju Bogu- 
milsku bezuspješno tražeći Tumarka, a Zlatana je neprestano plakala 
kriveći sebe što ga je odnijela vještica. Ljiljana je te večeri izašla da vi- 
di da li će vještica, kao i uvijek, na metli kružiti nebom. Kada je vidje- 
la da je nema, a da su djeca pretražila cijelu Sunčevu Zemlju Bogumil- 
sku, bilo joj je sasvim jasno da je Tumarka odnijela vještica. 

Samo nije shvatala zašto je vještica ukrala baš dijete. Zato je odluči- 
la otići kod vračare Dome, koju je još davno posjetila vještica Morana. 

Istovremeno, Zlatana se uputila ka dvoru hrabroga bogumilskog 
viteza Sandalja, od kojeg je namjeravala tražiti pomoć. 

Nakon što je Tumarkova mama Ljiljana stigla Domi i ispričala joj 
šta se dogodilo, Doma joj je rekla da ponovo dođe za dva dana, a da će ona 
do tada napraviti čarobni napitak, od kojeg, svako ko ga popije, odmah 
može vidjeti gdje se nalazi Tumarko. Iako je zločesta vračara Doma, za- 
pravo, odmah znala da je Tumarka ukrala vještica Morana. Ljiljana se 
zabrinuta vratila kući, a djeca iz kola su joj rekla da je Tumarkova sestra 
Zlatana otišla tražiti viteza Sandalja. 

Kada je Zlatana došla na dvor, vitez Sandalj ju je srdačno primio i 
nakon njene priče o nesretnoj Tumarkovoj sudbini, Sandalj je odlučio 
krenuti u jedinu bogumilsku šumu kako bi oslobodio dječaka. Zlatana 
se zahvalila vitezu, a on je uporno ponavljao da je dječije bogumilsko 
kolo najveća dragocjenost Sunčeve Zemlje Bogumilske. I da niko, ali 
nikada i nikako, ne smije nauditi niti jednom njegovom djetetu. 

Tumarkova sestra Zlatana se vratila kući i, zajedno sa njegovom maj- 
kom Ljiljanom, čekala da prođu dva dana kako bi zajedno posjetile vra- 
čaru Domu. Međutim, Doma je imala sasvim drugi plan. Pretpostav- 
ljajući da će djeca iz kola ili Zlatana i Ljiljana tražiti pomoć od vite- 
za Sandalja, odlučila je pretvoriti se u njegovog dvojnika kako bi ih sve 
prevarila, tj. rekla u Sandaljevo ime da je dječaka nemoguće pronaći. 

Naravno, nije znala da je Zlatana već posjetila pravog viteza i da je 
on već krenuo ka šumi u potrazi za dječakom. 

U šumi je ohola vještica Morana uplašenog Tumarka prepadala na 
sve moguće načine ne bi li pustio samo još dvije suze, ali u želji da po- 
stane vitez poput Sandalja, dječak je na sve njene lažarije zaklapao oči 
i zatvarao uši. Kada je vještica vidjela da dječak neće plakati, odlučila 
ga je baciti u bunar. Uplašeni Tumarko je ponovo odlučio biti istrajan 
i ne zaplakati. Ali, na kraju je Morana smislila najpakosniji plan: od- 
lučila je Tumarka baciti u vatru ucjenjujući ga da će izgorjeti ako ne 
zaplače. 

Pravi vitez Sandalj se na konju i sa velikom sabljom približavao šu- 
mi, dok se vračara Doma, pretvorena u lažnog Sandalja, uputila ka selu 
kako bi obavijestila Zlatanu, Ljiljanu i djecu iz kola da je ona, tj. lažni 
vitez Sandalj, oslobodio Tumarka, ali da je Tumarko trenutno na nje- 
govom dvoru i da će se vratiti tek za nekoliko dana. 

Na sredini puta, lažni vitez Sandalj (Doma) odlučio je pogledati u 
Čarobnu Koziju Kost kako bi saznao šta se dešava sa Tumarkom. Uzeo 
je kost, puhnuo u nju i ugledao kako pravi vitez Sandalj ulazi u šumu i 
dolazi do Moranine jazbine gdje je naložena vatra u koju je Morana na- 
mjeravala baciti Tumarka. Upravo kada je vještica Morana povela 
dječaka prema vatri, Sandalj je vještici svezao konopcem ruke i sabljom 
počeo kidati konopce kojima je ITumarko bio opasan. 

— Jesi li ti vitez Sandalj?! Znam zašto si došao! Vjeverice iz šume su 
ti javile kako nisam opet htio zaplakati kako bi jednog dana bio baš 
tako hrabar i ponosan kao ti. 

— Ne, ništa mi vjeverice iz šume nisu javile, već tvoja brižna sestra Zla- 
tana! 

— Zlatana, draga moja Zlatana! Opet ću je vidjeti! A šta ćemo sad sa 
vješticom? Hoćemo li je gurnuti u vatru? Hoćemo li je odmah ubiti? 

— Vitezovi nikada ne ubijaju nikoga, pa makar to bile i vještice kao 
što je ova. Zapamti to — reče ponosno vitez Sandalj, pa nastavi: 

— Idemo sada najprije tvojoj kući, povest ćemo i vješticu, a kada stig- 
nemo tvojoj kući i malo se odmorimo, odvest ćemo je u Bogumilske Blje- 

štave Odaje da je svakoga dana posjećuju Srebrene Vile. Ako se nakon 
razgovora s njima popravi i pokaje, pokaže istinsku želju za promjenom 
nakon ovog zločestog iskustva, živjet će zajedno sa nama. I loši se neka- 
da pokaju i treba im dati šansu da postanu dobri. I osjete koliko je taj 
osjećaj veličanstven. A ako se ne popravi, Srebrene Vile će je pretvori- 
ti u najmanjeg mrava. Svaki dan će bez prestanka, da preživi, morati 
sakupljati mrvice hrane na sve strane i od svakoga. Najmanji mrav to 
sam ne može. Morat će tražiti mrvice i od drugih većih mrava. Trebat 
će i njihovu pomoć. Samo da barem tako osjeti koliko mora postati vri- 
jedna i marljiva. I koliko je važno voljeti i poštovati sve svoje bližnje i 
svakoga oko sebe. I zajedno sve dijeliti i stvarati s njima, a ne sam-sam- 
cat tek vračati okolo. U suprotnom, ako opet bude lijena, ohola, samo- 
živa i bezobrazna, pojest će je drugi veći zločesti mravi. A ima, naža- 
lost, i takvih mrava puno. 

I tako vitez Sandalj i Tumarko, zajedno sa vješticom Moranom, kojoj 
su tek zavezali ruke, krenuše ka Tumarkovoj kući. 

Kada je lažni Sandalj (Doma) vidio u Čarobnoj Kozjoj Kosti šta se 
dogodilo u šumi, poče razmišljati koju pakost sada da učini. Pitajući 
se kako bi to Srebrene Vile Moranu pretvorile u mrava, dosjeti se recep- 
ta da, kada neko pređe preko mačjih dlaka posutih prahom od vučijih 
ušiju, odmah postaje mrav. 

— Pardon! Ovo su samo vještičiji recepti. Zaboravila sam da Srebre- 
ne Vile imaju Čarobne Štapiće i da se ne koriste ovakvim stvarima! Ali 
niti jedna vila nije pametnija od mene — mudre vračare Dome, stare is- 
kusne vještice! Kako bi Čarobnim Štapićem uspjele pravog Sadalja pre- 
tvoriti u mrava, kada bi im on za tren oka mačem posjekao Štapić?! 
Nikako, jer to može samo vračara Doma — to mogu samo ja! 

I tako Doma odusta od odlaska Tumarkovoj kući, okrenu se nazad 
i krenu ka pećini po mačje dlake posute prahom od vučijih ušiju. Stigav- 
ši u pećinu, brzo dlake posu prahom. Stisnu jako šaku podigavši ruku 
prema nebu, okrenu se tri puta ukrug, skoči na jednoj nozi naprijed, na 
drugoj nazad, još jednom se okrenu u krug i krenu ka kući. Brzo dođe na 
obližnji put prema kući. Posu ga dlakama i sakri se iza velikoga kame- 

na čekajući da naiđu pravi Sandalj, Tumarko i svezanih ruku vještica 
Morana. 

Upravo tada Tumarko je veselo skakutao poljem pjevajući poznatu 
bogumilsku pjesmu o Sedam Nebesa u kojima žive različiti šareni lepti- 
ri, a Sandalj je na konju sa vješticom ponavljao riječi te divne pjesme, 
kako bi ih i vještica morala ponavljati. Da nešto lijepo i ona konačno na- 
uči. Tumarko je išao prvi jer je najbolje znao put ka svojoj kući i kada 
pređe preko mačjih dlaka posutih prahom od vučijih ušiju, pretvori se 
u mrava! 

Sandalj uskliknu: 

— Tumarko, Iumarko, šta se desilo s tobom?! Zaprepašteno se sag- 
nu ka zemlji i ugleda malog mrava! Postao si mrav?! 

Rekavši to, vitez Sandalj Tumarka-mrava nježno stavi na dlan. I ru- 
kom nevješto sakri suzu da se ne vidi. 

— Pusti mene da priđem i vidim šta se dogodilo — reče zabrinuto i njež- 
no vještica Morana i približivši se Tumarku, ugleda mačje dlake. 

— To je mogla učiniti samo vračara Doma. Pored mene, ona je jedi- 
na vještica u Sunčevoj Zemlji Bogumilskoj. Moramo je odmah prona- 
ći da dvije dlake od ovih dlaka stavi sebi na dva ramena, puhne tri puta 
kroz nos i udari se dlanovima po koljenima. I tek tada ovaj divni mrav 
može se ponovo pretvoriti u našeg divnog Iumarka -— istinski tužna, 
reče vještica Morana. 

Samo što je to ona rekla, lažni vitez Sandalj (Doma) im se približi 
i kamenom po glavi udari pravog viteza, te pravi vitez Sandalj bez 
svijesti pade na tle. Vještica Morana odmah prepozna vračaru Domu 
pretvorenu u Sandalja, a Doma vrisnu: 

— Zar više nisi vještica?! Sad bi ti još da im i pomažeš da tog mrava 
ponovo pretvaraju u ITumarka, a sama si ga ti ukrala dok je mjeseča- 
reći trčao po poljima — reče ohola Doma pretvorena u lažnog viteza 
Sandalja. 

— Oni mene nisu htjeli baciti u vatru, a to sam nakon svih tvojih savje- 
ta i djela koja su ih pratila, zaista, i zaslužila! Ti si me nagovorila da 
ukradem jedno bogumilsko dijete i sakupim stotinu njegovih suza čime 

ću posijati šume i u njima naći svog šumskog princa! Ti, Domo, ti si me 
na sve to nagovorila, a ja sam tada bila mlada vještica koja je mislila 
da žena samo mora imati muža da bude sretna. Iada ništa nisam zna- 
la i kajem se punim srcem, a zgodni i bogati prinčevi mi, zapravo, tek 
sada shvatam, nisu ni trebali. Niti mi trebaju sada! Svi, zapravo, žele 
samo ljubav, baš kao šareni bogumilski leptiri. Naučila sam i ja stiho- 
ve te divne pjesme o Sedam Nebesa Sunčeve Zemlje Bogumilske. Tu- 
marko me tim divnim stihovima naučio! I pogledaj, nakon svega, 
samo su mi ruke svezali! 

— Šta je to sada sa tobom!? Stvarno želiš postati neka smiješna njež- 
na vila, umjesto bogata supruga šumskog princa?! — nasmija se Doma. 

— Da, u ovoj zemlji nema mjesta za vještice! Ima mjesta samo za lju- 
bav, poštovanje i razumijevanje! Da, bit ću Najbolja Vila, samo ako me, 
nakon svega, prihvate! 

Čuvši riječi nekadašnje vještice Morane koja se iskreno pokajala, Do- 
ma pretvorena u viteza Sandalja, priđe Morani i reče joj: 

— Sad te neću odvezati! Ja vile ne spašavam! Možda ću te i zapaliti! 
Sve vas zajedno! 

I onda Doma konopcem obmota svu Moranu, da samo tek jedva ho- 
dati može, a pravog viteza Sandalja, bez svijesti sa mravom u ruci (Tu- 
markom), stavi na konja i uputi se ka svojoj pećini. Tu ih, nekako sve, 
zavezane skroz samo da im se oči vide, grubo nogama zgura u najve- 
ći prljavi kavez sa zlim pticama i ptičurinama koje su joj služile za ko- 
jekakve vještičje recepte. Izađe iz pećine i opet, pretvorena u lažnog 
viteza Sandalja, krenu ka ITumarkovom naselju. 

Tog jutra su se Tumarkova majka Ljiljana i sestra Zlatana uputile 
ka pećini vračare Dome jer su bila prošla dva dana. Ljiljana reče Zla- 
tani da će ići dužim putem, kako bi još jednom provjerile da se slučaj- 
no Tumarko negdje "tumarajući" nije spotakao. Zlatana pristade i 
one krenuše. 

Za to vrijeme lažni Sandalj (Doma) je stigao u Bogumilsko Šareno 
Naselje, rekao svim mještanima da je ubio vješticu Moranu koja je sva- 
ke večeri letjela na metli. I oslobodio Tumarka koji se sada sretno od- 
mara na njegovom dvoru. 

Djeca u kolu povjerovaše i igrajući počeše pjevati pjesme o hrab- 
rom vitezu Sandalju koji je ubio vješticu i oslobodio dječaka Tumarka. 
Lažni Sandalj (Doma) ode na dvor, svi ga lijepo dočekaše, jer ga lažno 
pretvorenog, naravno, niko nije prepoznao. I reče da više ne želi sluša- 
ti nikakve pjesme kola i da djeca prestanu igrati i pjevati dok se on od- 
mara od uspješno obavljenog zadatka. 

— Znala sam da ću uspjeti! Pa prava sam vještica! Ta dječurlija mi 
više neće dosađivati kojekakvim pjesmicama i od njihovog kola se 
više neće potresati Sunčeva Zemlja Bogumilska — tiho je Doma ponav- 
ljala sebi i konačno otišla spavati. 

Dok je lažni Sandalj (Doma) spavao u dvoru, Zlatana i Ljiljana su 
stigle do Domine pećine. 

— Domo, Domo, zašto se ne javljaš? Jesi li nam spremila napitak da 
ga popijemo i vidimo gdje nam je ITumarko — vikale su uzalud Ljilja- 
na i Zlatana ispred Dominih vrata, ali niko se nije odazivao. 

Poslije nekoliko minuta Ljiljana reče da idu i one se okrenuše. 

— Vračare! Njima nikada ništa ne treba vjerovati, ali ja moram sazna- 
ti gdje je moj Tumarko! 

— Ne, vratimo se, majko! Možda je Doma bila usred nekog vračar- 
skog rituala, pa nam se nije mogla odazvati — Ljiljana uzdahnu i okre- 
nu se za Zlatanom. 

—- Domo, Domo, čuješ li nas — glasno je vikala Zlatana, a njeno do- 
zivanje je ipak na kraju čula nekadašnja vještica Morana. 

— Tu sam, samo uđite — reče, nekako, Morana iz kaveza, iako su joj 
i usta bila gotovo skroz svezana. 

Ljiljana i Zlatana uđoše i ugledaše prljavi kavez u kojem je stajala 
zavezana Morana, okružena pticama koje neprestano letješe po kave- 
zu nervozno lupajući krilima oko nje kao da hoće da je pojedu. A ispod 
nepomične Morane je ležao bez svijesti i dalje svezani pravi vitez San- 
dalj kojem je u ruci ostao mrav (Tumarko). 

—- Mama, pa to je vitez Sandalj! — reče Zlatana. 

— A to drugo ona vještica što stalno na metli leti nebom — reče Lji- 
ljana. 

— Ali zašto je svezana i zašto Sandalj leži na podu? — nastavi Zla- 
tana. 

— Govori, vještice, gdje je Tumarko? — vrisnu Ljiljana. 

- Mama, stani! Pa vidiš li da je i ona svezana u kavezu pored San- 
dalja?! Zašto je i ona, onda, svezana, ako je zla vještica? — reče mudro 
Zlatana i zaustavi Ljiljanu, koja je već bila pomalo nasrnula na neka- 
dašnju vješticu Moranu. 

— Doma je kriva za sve! Ona me nagovorila da ukradem Iumarka, 
a kad sam se pokajala nakon što je Sandalj spasio dječaka, sve nas je 
zajedno ovdje zatvorila. A našeg divnog Iumarka pretvorila je u mra- 
va kojeg pravi vitez Sandalj drži u ruci — reče jedva, nekako, Morana 
kojoj je jedna od ptica, napadajući je stalno, ipak odvezala usta. 

— Kakvog sada mrava? — upita uplašena Zlatana. 

— Priđi i pogledaj! Samo pazi, molim te da ga ne povrijediš! — odgo- 
vori zabrinuto nekadašnja vještica Morana. 

Ali hrabra Tumarkova sestra Zlatana prva otvori kavez. Neustraši- 
va, rastjera ptice i najprije priđe ka Sandaljevom nepomičnom tijelu 
te, spretno i brzo, odmah skinu grubi konopac sa njegovih usta. Zatim 
ga nježno pomilova po licu svojim nježnim prstima, pa stavi njegovu 
glavu na svoje čvrste dlanove. 

— Zlatana?! — tiho reče pravi vitez Sandalj. — Gdje sam to ja?! 

—- U Dominom kavezu! Spasit ću vas sve sigurno! — Zlatana samo- 
uvjereno odgovori. 

— Ah, da, ta vještica je pretvorila Tumarka u mrava kojeg ja držim 
u ruci! Ipak se toga odlično sjećam! 

— A sebe u lažnog viteza Sandalja koji sada vlada Dvorom — reče Mo- 
rana. 

Na kraju Zlatana i Ljiljana povjerovaše u Moraninu priču. Odveza- 
še ih sve. I svi zajedno krenuše ka Dvoru da otkriju lažnog Sandalja, 
dok je pravi Sandalj i daje u svojoj toploj ruci čuvao dječaka Tumar- 
ka-mrava. 

Pravi vitez Sandalj odmah shvati koliko će biti teško dokazati na Dvo- 
ru kako je taj vitez tamo, zapravo, zla vještica Doma, ali silno je vjero- 
vao u Snagu Riječi, Istine i Pravde. 

Međutim, Morana, nekadašnja vještica, reče da najprije odu Srebre- 
nim Vilama, koje jedino pored već spomenutog Dominog rituala sa dvi- 
je dlake na dva ramena, mogu mrava pretvoriti u Tumarka. Kada do- 
đoše Srebrenim Vilama i ispričaše im šta se desilo, samo jednim pokre- 
tom Čarobnog Srebrenog Štapića, Vile mrava, srećom, pretvoriše opet 
u dječaka Tumarka. 

—- Mama, taj mravić sam bio ja! Sve sam slušao šta se dešavalo, ali 
nisam mogao ništa reći! Morana vam je ispričala cijelu istinu! Haj- 
demo sada do Bogumilskog Dvora da svi zajedno potvrdimo šta se 
sve dogodilo. 

Ali Doma, pretvorena u lažnog viteza Sandalja, gospodarila je Bo- 
gumilskim Dvorom. Odmah su svi primijetili da se sa starim vitezom 
nešto dogodilo, jer je odjednom postao ohol. Djeci nikako nije dao da 
igraju kolo i da pjevaju. Stalno je govorio da je umoran, da se mora od- 
marati i da ga dječje pjesme uznemiravaju, jer mu ne daju spavati. 

Kada su Ljiljana, Zlatana, Tumarko, Morana, pravi Sandalj i Srebre- 
ne Vile stigli na Dvor i ispričali Sandaljevim roditeljima šta se desilo, 
oni su bili zbunjeni i nepovjerljivi. 

— Kako da vam vjerujemo, kada u susjednoj sobi jedan Sandalj 
spava? 

— To je vračara Doma! Ja sam pravi Sandalj! 

—- Sada ćemo ga zovnuti i postavljati vam pitanja čije prave odgo- 
vore znamo samo mi i pravi Sandalj — rekoše roditelji i odoše po laž- 
nog Sandalja (Domu). 

— Kakva je ovo vradžbina? — iznenađeno reče lažni Sandalj kada je 
ugledao svog dvojnika. 

— Sjedite mirno jedan do drugoga i odgovarajte na naša pitanja — 
rekoše roditelji. 

— Šta Sandalj najviše voli jesti? — upita majka. 

— Kolač od jabuka — odgovoriše obojica istovremeno, jer su Domi 
svaki dan te kolače na dvoru pravili. 

— Šta Sandalj najviše voli piti? — upita otac. 

— Sok od svježeg grožđa — odgovoriše obojica istovremeno, jer su za 
Domu i to svaki dan posebno pripremali. 

— Šta je Sandalj svakoga dana radio u vrtu? 

— Ja sam zalijevala cvijeće — reče Doma i konačno se razotkri. 

— Zalijevala?! — zbunjeno se pogledaše Sandaljevi roditelji. 

— Ti, zasigurno, nisi naš Sandalj! 

Čuvši to, lažni Sandalj (Doma) pobježe prema vratima, ali ga tamo, 
spremne uvijek na Istinu i Pravdu, dočekaše Srebrene Vile. Uzeše svoj 
Čarobni Srebreni Štapić i ispred njih stvori se opet ona stara vračara 
Doma. 

— Pustite, me, pustite!!! — naprosto je tek tada pomahnitala uzruja- 
na vračara Doma. 

— Namjerno to nismo odmah htjele učiniti! Čekale smo da se sama 
otkriješ, a mi znamo da Istina i Pravda dođu na vidjelo uvijek, no neka- 
da malo treba i sačekati — rekoše uglas mudro Srebrene Vile. 

A pravi vitez Sandalj pogleda u Domu i reče: 

— Domo, želiš li u Blještave Odaje da te sa Srebrenim Vilama, zaštit- 
nicama Bogumilskog Sunca, vječno grije Sunce sve dok se ne promije- 
niš? Ili ćeš odmah biti, ali najmanji od svih mrava — mrav! 

—- Želim biti najmanji od svih mrava — mrav — odgovori Doma. 

— Ako tako želi, Srebrene Vile, pa pretvorite je u najmanjeg mrava 
— reče razočarano vitez Sandalj. 

— Domo, razmisli još jednom — reče Morana. 

— Ne, ja ipak želim biti najmanji mrav — odgovori Doma. 

— Budi najmanji mrav! — rekoše Srebrene Vile i Doma nestade. 

Na podu se pojavi mali mrav koji odmah poče skupljati mrvice hlje- 
ba po podu. 

— Čitavog života će morati skupljati mrvice za druge velike opasne 
mrave ili će je oni pojesti! Tužno, ovo je baš pretužno po nju — i, nakon 
svega, gotovo zaplaka plemenita Zlatana. — Baš, jer je i Doma imala 
šansu da se popravi. I bude i ona sretna u Sunčevoj Zemlji Bogumil- 
skoj sa svim njenim dobrim stanovnicima i šarenim leptirima. 

— Ako se nekada predomisli, možda i postane, barem, Dobra, ako 
ne Najbolja Vila. Ali to, zaista, mora biti iskreno i s ljubavlju — rekoše 
opet uglas Srebrene Vile. 


52 


I tako se Tumarko vratio svojoj kući zajedno sa sestrom Zlatanom 
i majkom Ljiljanom, a prethodno ga je jedna od Srebrenih Vila dota- 
kla Štapićem da više ne mjesečari, jer, iako više nema vještice na met- 
li, ne bi bilo dobro da se noću opet negdje spotakne. 

Nakon nekoliko godina, vitez Sandalj se oženio Zlatanom koja ih 
je sve, zapravo, i spasila, jer se ona usudila ući u kavez sa opasnim pti- 
čurinama, izvukla ih sve iz njega i mudro zaustavila majku Ljiljanu 
da ne nasrne na nekadašnju vješticu Moranu. 

Tumarko i danas čeka da postane vitez kao on. Ko zna, možda mu 
jedna od Srebrenih Vila, čiji je postao veliki ljubimac, i tu želju ispuni. 
Pa Vile su tu da djeci ispunavaju želje! 

A dječja razigrana kola po proplancima? Da, da, ona još uvijek po- 
stoje u Sunčevoj Zemlji Bogumilskoj. I svojom pjesmom i igrom potre- 
saju cijelu Planetu. Ia dječica se toliko čvrsto drže za ruke, toliko glasno 
pjevaju i igraju, da im više nijedna vještica ne smije prići. 

SLOBODA RIJEČI 


U usklađenom ritmu zujanja vrzmali su se i ljudi i vrijeme, a Riječ 
je, zarobljena u tekstu knjige, nepomično čekala, slušala zvukove i gle- 
dala slike uvježbanih tijela čitača. Da je barem bila gluha, dosadna, 
mrtva, tiha ili umišljena kao druge grafemske manekenke, riječi što ih 
čitači, boldirane, s otvorenim uzbuđenjem, tek gledaju u knjigama! Ova 
Riječ, poput spužve, selektivno je upijala život oko sebe, upijala ga žar- 
ko, ali u tekstu bez pokreta. Gledala je brbljive, hvalisave, pesimistič- 
ne, dosadne, nervozne, ali i inspirativne nježne čitače što u knjigama 
otkrivaju čudesa i tajne. 

Osluškivala je Riječ njihove nekontrolirane zvukove i gledala njiho- 
va savitljiva lica, ruke, i pokretima njihovih uvježbanih tijela pričala 
sebi neispričane priče i ispunjavala svoj nepokretni tekstualni život. 
Koliko oblika, zvukova i pokreta! Samo Riječ znala je te neispričane sud- 
bine đaka, studenata, profesora, naučnika, što su danima sjedili u bi- 
blioteci i, umjesto da čitaju tekst, gledali tamo negdje gdje su se priče pri- 
čale posvađanim ili pomirenim obrvama, uzdasima, kašljucanjima i 
kojekakvim nekontroliranim mrmljanjima iznad papira; uplašeno, da 
ih, ne daj Bože, ko ne vidi, smijehom ili podsmijehom, suzama što su 
katkad tromo, poput blage ili jake kiše, bez dozvole, padale baš na tu 
hrabru Riječ. 

I Riječ bi tada bila najnemoćnija. Grcala bi se, glasno vrištala, u ago- 
niji kidala od teksta da ustane, pobjegne bez povratka, otkine se već po- 
žutjelom papiru i skoči na ruku nesretnog čitača i ushićeno mu kaže: 

— Hej, ti gore iznad mene! Zašto plačeš? Stani, stani! Ja sam tu da ti 
otkrijem tajnu moga imena, tajnu mog... tajnu mog otkrivajućeg... se- 
mantičkog bića... I kada ti otkrijem moje ime, nećeš više plakati... Da, 
nećeš plakati, već veličati život i biti sretan što nisi u bezizlaznom tekstu 
kao ja! 

Znala je Riječ da postoje dvije stvarnosti, dvije zbilje. Jezičke i neje- 
zičke. Ispričane i neispričane. 

Zato je zamišljala da prva na svijetu napiše Rječnik, Rječnik koji će 
odgonetnuti sve one neispričane segmente naših stvarnosti, stvarni- 
jih od onih govornih u kojima živimo. I dok bi Riječ zamišljala taj svoj 
veliki Rječnik, toliko težak da ga najjače ruke čitača ne bi mogle podi- 
ći, bila je sretna, najsretnija i sve je nekako izgledalo da, i u tekstu, po- 
činje imati zadovoljstvo, smisao... 

Jer, mrzila je Riječ druge prazne riječi što su ih čitači, onako usput, 
pri pozdravu s bibliotekarkama i poznanicima, izgovarali ili nerazgo- 
vjetno šaptali na mobitele. 

Prazne riječi! Prazne riječi... Mrzila ih, jer su znale biti lažne i ne po- 
klapati se s onim podignutim ili spuštenim obrvama, neravnomjernim 
pucketanjem zgrčenih prstiju, pobjeglim pogledom što se sakrio i ko- 
načno ustoličio tamo na nekom zidu, knjizi, polici, posteru ili nekoj dru- 
goj tački prostora te velike, tamne biblioteke. 

— Hej, ti gore! Zašto lažeš?! Ama, zašto lažeš, lažljivče jedan! Ne, to 
nije istina! Io nije istina! Nisi umoran. Lažeš! Lažeš i jučer si lagao za- 
što su ti kretnje spore i trome. Ali ja vidim tvoje oči... Vidim ih, jer ti 
gledaš u mene, gledaš u papir! A to je laž, i sve je laž! I ti to znaš, ali ti 
ta govorna stvarnost ne dopušta da kažeš istinu. Uvijek samo lažeš i 
zar te više nije stid tih praznih riječi! 

Ali svaki komentar Riječi ostajao je u tvrdim koricama knjige, hlad- 
nom tekstu kojem je bilo dovoljno da ga, kao i boldiranim ili italizira- 
nim, slovnim besmislenim manekenkama, sebični čitači gledaju i do- 
tiču prljavim prstima. I uvijek samo uzimaju, kradu tajne iz tog ogrom- 
nog teksta, a neko je mislio, možda čak i život cijeli, mislio samo da bi 
napisao, u gomili praznih, barem jednu smislenu Riječ. 

A kada je napisao onaj što je dobro mislio, ipak ljudski grešan, greš- 
kom, smjestio je Riječ u korice knjige, jer je tako smatrao da će biti ko- 
risna drugima. Ali, isto tako, zaboravio je da nije smislio običnu Riječ 
i da postoje i oni drugi od drugih kojima će biti korisna. 

I Riječ je čekala, čekala na svoje čudo, misionarsku zadaću otkriva- 
nja imena i bježanja iz teksta. 

— Uh... aaaa.... Pusti me... Ti... bezveznjakoviću! Zlato je tri reda is- 
pod! Ne, ne diraj me tim masnim prstima, jer prije čitanja knjige, ba- 
rem moraš oprati ruke! Ne, ja nisam besmislena riječ, a grafemski izlog 
je na narednoj strani... Ostavi me i listaj dalje! 

No čitači k'o čitači, uvijek željni polaganja ispita, hvalisanja da ne- 
što znaju što drugi nisu čuli, vidjeli... i dalje su preturali i, poput kopa- 
ča zlata, grubim prstima, kopali po knjizi, često precrtavajući, šaraju- 
ći Riječ. A nju je sve to nerviralo jer čitali su je neki bezveznjaci i neuki 
dosadnjakovići, uvijek, i uvijek je samo gledajući. A Riječ je željela ne- 
koga da mu priča i otkriva tajne. Ili barem pokuša. I zato, da je i dalje 
ne bi šarenim markerima besmisleno precrtavali, Riječ se kamuflira- 
la. Sakrila. Željni krupnih blještavih naslova, neki su je preskakali, jer 
im se činila nevažnom i neprimijetnom... Sretna u tajnosti svojoj, Riječ 
je zato primjećivala njih... 

— Evo je! Opet ona lažljivica što mrzi bibliotekarku, a ulizuje joj se... 
I uvijek priča neke prazne slatkastarije... Čujem te, stara lopino, čujem 
to tvoje hmmm... hmmm... hmmm... I znam da lažeš bibliotekarku 
i tražiš zlato da bi se hvalisala! Iš, iš na 65. stranu! Tamo su ti šećerne 
piramide i italizirani manekeni! 

Ali neki su i dalje primjećivali Riječ... i divili joj se... 

I tada, kada se pojavio istinski Čitalac... Riječ se naglo trznula da su 
se sve stranice u knjizi pomjerile... Gledala je i osluškivala njegove ru- 
ke... oči... lice... I pričala mu je Riječ satima, a Čitalac je šutio... poma- 
lo iščitavao i... zamišljen pucketao prstima... 

— Čuj, čuj me... Dođi, uzmi me, izvadi me iz teksta ove knjige i reći ću 
ti kako se zovem... Čemu taj uzdah? Ne, ne brini se, ja ću uvijek biti 
tu, da te tješim, nježno mazim... možda i volim... i svakako otkrivam 
čudesa i tajne! Vodi me daleko od prljavih prstiju hvalisavih čitača! Spa- 
si me! Spasi me od njih... Da, od onog starog, pokvarenog i perverznog 
lažljivca što me svaki dan traži po knjizi... I maltretira... I gnjavi... A ti... 
ti si nešto drugo, jer tvoje ruke su čiste, a prsti meki i nježni... Vodi me, 
vodi me... Reći ću ti kako se zovem... I još ću ti reći... 

Ali Čitalac je nije razumio. Nije čuo. Onaj što je cijeli život za Riječ 
mislio, ovaj put dobro je smislio, jer kako bi Riječ sastavila svoj prvi 
Rječnik da je otišla?! 

Tek kada to učini, ako Čitalac i dalje bude dolazio u biblioteku i lis- 
tao baš tu knjigu, tek tada će, možda, pobjeći iz grubih korica teksta 
i otkriti mu svoje ime! 

— Stani! Stani, ti gore! Ti, ti što samo lažeš! Opet si rekao da šetaš, a 
ti si tu, tu iznad teksta i podsmijavaš mu se jer te ne vidi... Eto, ponovo 
te zove, a ti ćeš opet slagati da nisi tu kako on ne bi došao! Fuj, fuj, laž- 
ljivče, jedan... A ta ruka na čelu i taj grč na licu znači da ti smeta... Sa- 
mo dok ja sastavim svoj Rječnik... I napišem šta znači to tvoje... 

RADOSTI JAKOG WERIHERA 


Neki shvataju smisao umjetnosti, 
a neki samo zabavu koju ona pruža. 


Latinska poslovica 


Ja sam profesionalni izvođač priča na zidu, naravno, samo u soba- 
ma s prigušenim svjetlom. U svojoj, posve praznoj kući na moru, sva- 
ke večeri izvodim raznorazne predstave vlastitim prstima, a sve vam 
ovo govorim da opet na predstavu dođete kod mene. Eto, baš na tom 
velikom bijelom zidu, samo da znate, koliko sam predstava odigrao. 
Moj dom danju izgleda pust? Slažem se. Ali barem imam ove velike pro- 
zore, pa danju gledam more. Mare, mare, mare... Kako ono glasi tekst 
one odveć svima poznate pjesme? Čudno je to more. 

Koliko samo boja ima! Nije to samo plava ili zelena. Slijepi ste ako 
tako mislite. 

Volio sam uvijek more, ali nikada nisam volio namještaj i zato ga 
nisam ni kupovao. Zamislite samo kako bi se nagrdili moji likovi na 
oštre četvrtaste uglove ormara! Pa to bi bilo pravo krvoproliće! Ne, to ni- 
kada nisam dozvoljavao, pa ni po cijenu toga da mi kuća, u potpuno- 
sti, do kraja života ostane ovako prazna. Pogledajte samo svježinu ove 
bjeline koja me okružuje! Svoj zidni teatar nikada ne bih zamijenio za 
nekakve stolice, kauče, ormare, komode. Kako samo volim ove veličan- 
stvene zidove i svoje prste na njima! Moji lijepi prsti! Divni moji razdra- 
gani prsti! Znam da su se već odavno naborali, pa već imam toliko 
godina, ali život je uvijek drag. Život je uvijek dražestan. Da, život je 
uvijek mio, ali, nažalost, ne i interesantan. 

Zidni teatar u praznoj kući na moru, pa postoji li išta zanimljivije?! 

Priznajem da mi prsti nisu vješti kao nekada. Jučer su mi baš rekli 
da mi Hamlet bio pomalo spor, ali šta sad tu mogu. Priznat ću samo 

vama, dragi moji gledaoci i slušaoci, teško mi pada činjenica da moji 
prsti s godinama gube nekadašnju elastičnost, niko nije savršen. 

Zaboravio sam vam reći da, eno, čitam u novinama, u Parizu, otvo- 
ren je prvi Bijeli Teatar. Kako sam samo bio sretan kada sam to proči- 
tao! Pozorišne daske odveć su svima dosadile! Zidovi su nekako veli- 
čanstveniji, dostojanstveniji, a istovremeno jedan glumac može glumi- 
ti stotinu likova. Pogledajte samo te sjene i silne mogućnosti koje one pru- 
žaju! A sada se sigurno pitate šta rade moji prsti? E, pa oni su i Romeo 
i Antigona, i Nora i Estragon, i Karamazovi i Glembajevi! Oni su i Mari- 
na Cvetajeva, za koju sam siguran da se pitate kako hoda i koju sigur- 
no niste nikada uživo vidjeli. Dobro, možda jeste tek usput čitali nje- 
nu poeziju, ali moji prsti znaju i njen mačkasti hod odlično dočarati. 
Kako ja samo lijepo Cvetajevu na ovom zidu prstima oživim opet! Znam 
da biste je sada odmah rado vidjeli, no ima vremena. Pa tek se upozna- 
jemo. 

Pokažite mi pozorišnog glumca koji je istovremeno glumio dva lika, 
da ne spominjem sada i gotovo sve poznate pisce koje glumim, također, 
a tek šta ja sve mogu sa svojim prstima! 

A kad vam spomenuh već Noru. Iaj me lik oduvijek posebno impre- 
sionirao i čini mi se da sam nju najdraže glumio. Ali zaboravio sam 
vam reći da često promijenim originalni tekst, pa se svi iznenade kada 
Ibsenovu Noru predstavim kao balerinu! 

Također, u mojim dramama ne glume samo dramski junaci već či- 
tav svijet književnosti "pomiješam" i od nekih romana sam pravim dra- 
me, jer, nažalost, ljudi danas ne vole mnogo čitati, pa je zanimljivije 
kada im ja to na zidu, ovako čarobno, prstima izvedem. 

Da, da, sve ja to iskombiniram. Sve sam likove međusobno upoznao. 
Lijepo je da se druže, a čini mi se da ni pisci ne bi imali ništa protiv, po- 
sebno jer i njih često na zidu oživim. A da su mogli, pa isti ti pisci živ- 
jeli bi milion godina, a svi danas žele znati jako kako su baš i oni iz- 
gledali. I šta su baš i oni radili i mislili, a ne samo svi ti silni likovi iz 
njihovih djela. 

Ponekad promijenim i originalni završetak, tj. odglumim više za- 
vršetaka, pa se na taj način moja izvođenja svima dopadnu! Da, ali, 

zaista, ama baš svima priuštim ono što žele. Svima je zabavno. Svi su 
sretni. 

Tako sam posljednji put odglumio vlastite Radosti Jakog Werthera, 
gdje Werther na kraju shvata besmislenost svoje ljubavi prema Lotti 
i razočaran odlazi u mornare. Ne, nisam dozvolio da Werther izvrši 
samoubistvo. Naprosto, previše sam veseo i human čovjek da bih se sa- 
moubistvima i žalopoljkama bavio. 

U mom izvođenju, Werther će upoznati Emmu Bovary koja je slijepa 
djevojka, tj. najljepša sirena na moru, kojoj je Zeus oduzeo vid, kako nika- 
da ne bi vidjela niti jednog muškarca. Pa svi znamo da je varala Charle- 
sa i zapostavljala djevojčicu u prošlom životu. Zar ne mislite da su, ne- 
kako, Werther i Emma divan par i da je, zaista, šteta da se jedan onakav 
mladić vječno sažaljeva ili da se Emma Bovary, svjetska sanjalica, i 
dan-danas u očima nekih doživljava kao nemoralna bezobraznica?! 

Ne, ti romani se nisu smjeli onako završiti, zato sam ja odlučio, ne- 
ka mi oproste uvaženi Goethe i Flaubert, da nakon smrti Emma odla- 
zi na Olimp gdje bogovi vijećaju šta će se sa njom desiti u novoj životnoj 
reinkarnaciji. 

Emma tek tada shvata greške iz prošloga života, istinski se pokaje 
zbog svega učinjenog i Zeus, tipično zeusovski, odluči da je pretvori u 
najljepšu sirenu na moru, ali joj oduzme vid kako više nikada ne bi mo- 
gla gledati muškarce oko sebe jer je, kako sam već rekao, Šarlu nani- 
jela toliko boli. Razočarana, Emma odlazi na Crveni Greben gdje svake 
večeri svira violinu, čekajući toliko željenu ljubav jer, zapravo, ona je, 
baš kao i Werther, za ljubav, za ljubav i samo za ljubav stvorena! 

Dakle, u mom izvođenju, Werther se, u posljednjem trenu, predomis- 
lio od pomisli na samoubistvo i odlučio otići u mornare kako bi, uz 
nešto korisno, brzo uspio preboljeti Lotu. 

Ploveći pored Crvenog Grebena, on čuje Emminu violinu i ugledav- 
ši je, ostane zapanjen njenom raskošnom kosom koja prekriva sve obliž- 
nje litice. 

Kakva je to ljepota, pa to ni Heinrich Heine ne bi znao dočarati! Niti 
je dočarao, uz sve narodne predaje, u opisu fatalne čarobnice Lorelei 

i njene litice iznad rijeke Rheine. Ovaj moj prizor koji prstima izve- 
dem, daleko, daleko je bolji. 

Drugi mornari ga nagovaraju da ne sluša zvuk njene violine, ali 
Werther odgovara da je negdje pročitao kako sirene s volinama, za raz- 
liku od onih s harfama, ne ubijaju mornare, jer violina je, naime, ins- 
trument ljubavi i čežnje. I da, zapravo, nježnim zvukom tog najtužni- 
jeg instrumenta, zvukom koji prosto zavija poput nježnog djevojač- 
kog glasa, nesretne djevojke prizivaju dugo očekivanu ljubav. 

Mornari i daje odgovaraju Werthera od pomisli da ode ka sireni, ali 
Werther osjeća iskonsku želju da to učini i konačno, poput hrabrog eps- 
kog junaka, a ne nekog plače i samoubice, skače u vodu! 

Zeusovi nemilosrdni talasi pokušavaju ga utopiti, ali on se čvrsto 
uhvati za pramen Emine kose i dopliva poput Iana Ihorpea do Crve- 
nog Grebena. Iako slijepa, Emma, također, osjeti da je stigao taj dugo 
očekivani trenutak, jer joj je još boginja Afrodita na Olimpu prorekla 
da će, poslije mnogo patnji, ipak pronaći istinsku ljubav. 

Sakriveni ispod bujne kose, Emma i Werther ostaju priljubljeni jed- 
no uz drugo do vječnosti i sve naredne reinkarnacije ih mimoiđu. 

Shvativši da se nije sprovela njegova zamisao u potpunosti, Zeus se, 
po običaju, kao i uvijek, razljuti na sve bogove, a najviše na Afroditu 
što mu nije priznala da je predosjećala da će Emma, uprkos sljepoći i 
usamljenosti, ipak pronaći ostvarenje svojih ideala. 

Afrodita nagovori Hada da joj pošalje smrtonosni virus kojim će 
konačno uništiti Zeusa, koji se već od antike vrlo neprimjereno ponaša. 
Uz Herinu pomoć, kojoj je više dosadila muževa nevjernost i stalno žen- 
skarstvo, Afrodita Zeusu u vino stavlja smtronosni virus. Hera se ipak 
pokaje zbog saučesništva, prizna Zeusu Afroditinu namjeru, a Zeus u sil- 
noj ljutnji s Olimpa po ljudima prospe to vino te se na svijetu pojavi no- 
vi val kuge neka od ovih aktuelnih bolesti, ne znam tačno kako se zove. 
Niti me to, iskreno, zanima. Rekao sam vam da sam previše veseo i hu- 
man čovjek da bih se kojekakvim žalopoljkama i nesrećama bavio. 

I vidite vi, dragi moji budući gledaoci i slušaoci, pa vidite vi sada šta 
nam je taj Zeus napravio! Kada njega glumim, najružnije se namjes- 

tim! I sve ove bore s ruku još više izbacim. Starac perverzni, nikakav 
on ni ženskaroš, zapravo, bio nije. Werther i Emma svakako su ostali 
zajedno. Zar to, nekako, nije pravedno? Morao sam da tako završim 
izvedbu te drame jer su romani o njima tek sada prava remek-djela! 

To je samo moja transformacija "tužnih romana", jer kome suze i 
tuge trebaju danas?! 

I sada ste, otprilike, čuli i zamislili kako to izgleda moj Bijeli Teatar 
na zidu, ali priča nije ništa naspram onoga što prstima izvedem! Ne 
mogu to riječi nikako dočarati, a šta, zapravo, i mogu?! Ma ne mogu vi- 
še ništa, niti iko išta više danas čita. Teatar je već druga priča. Pokret 
je najvažniji. Neki ga u potpunosti razumiju, osjete i vole. Nekima je 
važno da se nešto kreće. I dešava. Da negdje odu. Budu viđeni. U oba 
slučaja, svi su sretni. A tek ja! Volim ove svoje ruke što dodirivaše sve te 
poznate likove! A i drago mi je što sam ih sve jedne s drugima upoznao. 

Emma i Werther? Znam. Opet o njima razmišljate. 

Mislim da mi Goethe i Flaubert ne bi mnogo zamjerili. Dapače. Dob- 
ro djelo sam učinio. I za narod. I za oba pisca. I za sve vas koji ovo 
čitate sada. 

Ohrabren sam činjenicom da je u Parizu ovo jedan od najpoznati- 
jih vidova glume i da dominira nad pozorišnim daskama i priznajte 
da je, nekako, barem praktičniji. Ako ništa, ne morate biti lijepi kao svi 
ovi današnji glumci. Niti morate čitati sve te dosadne klasike. Sjene 
su to samo. 

7 bajki za Male i Velike Mirzane Pašić Kodrić 


Skrivena želja u svakoj bajci čovjeka uvis penje, 
u svakoj cvjeta po jedna želja i čeka ispunjenje. 


Branko Ćopić 


Autorica Mirzana Pašić Kodrić, nakon zbirke poezije Lirska subjekta 
(O flertu i odanosti) (Dobra knjiga, Sarajevo, 2014) te knjige drama Smi- 
jeh koji boli— O razlikama i ratovima (Kultura snova, Zagreb, 2015), ovaj 
put čitalačkoj publici, velikoj i onoj maloj (i najvažnijoj), nudi sedam 
bajki, sedam ,,ženskih pripovijetki" (kako je bajke definirao Vuk Kara- 
džić), knjigu koja svojom simbolikom, izrazom, osjećajnošću i stilom svje- 
doči o tome da su se posljednjih desetljeća dogodile mnoge promjene 
— u načinu života, u shvaćanjima, pa tako i u literaturi i općenito u knji- 
ževnim formama. Kako pokazuje nova knjiga Mirzane Pašić Kodrić, i 
bajka kao žanr s dobro poznatim i karakterističnim odnosom prema 
stvarnom svijetu, ipak, podliježe propitivanju te se i s ovim žanrom može 
postmodernistički poigravati, dok u odnosu prema realnosti i svijetu, 
srećom, zadržava suštinski optimizam sretnog završetka i optimizam 
neiznevjerenog očekivanja, jer se i u ovim bajkama događaji odvija- 
ju baš onako kako treba, zadovoljavajući tako iskonsko unutrašnje osje- 
ćanje da se istina ne može i ne smije relativizirati, pa kakvi god nespretni 
ili neposlušni bili bajkoviti junaci, prijeko je potrebno uspostaviti na- 
rušenu ravnotežu svijeta. 

Zasnovana na modelima postmoderne bajke, prilagođenim današ- 
njem haotičnom svijetu koji problematizira poentu klasičnih muških 
"epskih junaka" i traži nove "humane epske junake i junakinje poseb- 
no", bajke Mirzane Pašić Kodrić govore i o ulozi žena i djevojčica u da- 
našnjem svijetu — njihovom općem iskorištavanju, problematiziraju 
materijalne vrijednosti kojima se danas djevojčice "uče", slave ljepo- 
tu Razlika i sklada, koji podrazumijeva poštovanje na primjeru Bosne 

i Hercegovine, progovaraju o problemu "nečitanja", neadekvatnog 
vrednovanja umjetnosti i sl. 

Nudeći neke nove dimenzije heroja i junaštva, progovarajući o na- 
šim savremenim strašnim temama, knjiga 7 bajki za Male i Velike ipak 
potvrđuje funkciju bajke kao takve. Mirzana Pašić Kodrić uspjela je, 
koristeći se jezikom bajke, teške teme učiniti manje bolnima i prihvat- 
ljivima; odustajući od postmodernog relativiziranja, nije odustala od 
potvrđivanja onih vrijednosti za koje bih rekla da su danas prijeko po- 
trebne posebno nama velikima. 

Prva u nizu od sedam bajki, Ptice crvenih lica, potvrdit će vrijednost 
prijateljstva, ljubavi i zajedništva kroz avanturu najmlađe ptičice iz 
jednog gnijezda koje su gradili brižni roditelji. Neposlušni štiglić Ru- 
bin, vođen vlastitom ambicijom i željom za dokazivanjem, nakon niza 
nevolja i peripetija, zahvaljujući pomoći drugih, izrast će u hrabru pti- 
cu. I pored neposlušnosti, tako karakteristične za svu djecu svijeta koja 
žele isprobati vlastita krila ponekad odveć rano, Rubina će u njegovim 
avanturama prema Dobru usmjeravati temeljna naslijeđena načela 
koja je ponio iz roditeljskog gnijezda punog ljubavi i brige jednih za dru- 
ge. U svojim "sukobljavanjima s protivnicima" Rubin se više koristi lu- 
kavstvom nego silom i snagom, oslobođen potrebe da se potvrđuje ili 
dokazuje, "naoružan" strpljenjem i posvećenošću drugima, ovaj mali 
junak neće htjeti povrijediti ni one koji njega ili njegove prijatelje ugro- 
žavaju. Pored toga što ga krase boje njegovog perja, krasi ga i prelije- 
pi cvrkut (pa nije slučajno ni to što braća i sestre nose imena nota: Do, 
Re, Mi, Fa), kao načelo muzike i umjetnosti koja svoju funkciju ispunja- 
va ako je poklonjena drugima i ako druge usrećuje i oplemenjuje. ITak- 
va je prva bajka iz nove knjige Mirzane Pašić Kodrić, koja nudi svoju 
vlastitu viziju junaštva i plemenitog junaka. 

A o prijateljstvu, iskrenom, ženskom, posebnom, nekupljivom i ne- 
potkupljivom govori i četvrta bajka — Korozirane bobice — u kojoj se sla- 
vi Ljepota kao nemetarijalna kategorija, osuđuje i ismijava , unaka- 
žen" lik Ljepote u današnjem svijetu imanja i posjedovanja "bogatstva 
i dijamanata", podsjećajući na zlatno doba našeg djetinjstva u kojem 

su pravi konji bile stolice, prave zlatne krune bile sačinjene od papi- 
ra, a najljepši poklon — bio je topli prijateljski zagrljaj. Ova bajka Mir- 
zane Pašić Kodrić potvrđuje da nikakva blaga ovog svijeta nisu vrijed- 
na jedne dječije suze i dječije tuge. 

U drugoj bajci, Kako su postale plime, oseke i vulkani, junakinja je 
opet pomalo neposlušna, radoznala, mlada i naivna ribica Lila, koja 
tako voli blještave i slatke stvari i stvarčice, slatkiše i, naravno, Sunce. 
Skoro je nemoguće mladosti odoljeti pozivu svakojakih "šarenih la- 
ža", skoro nemoguće izbjeći svakojake dobro osmišljene udice i skoro 
nemoguće prepoznati pod divnim Suncem svakojake prepredene "pe- 
caroše" poput ribara Zana. "Upecati" ribicu, "prodati" je ili "pojesti" 
— glagoli su koji označavaju dobro poznate radnje što svjedoče o sudbi- 
ni mladih, nevinih, naivnih i neiskusnih djevojčica. I da nije bajka, da 
nije bajka u kojoj Crveni Zmaj — Sunčev sin spašava djevojčice koje 
vole šljokice, bombonice, zvjezdice, djevojčice koje žele da se raduju Sun- 
cu — životu i koje žele uživati u njemu bez straha, jasno je već kakav 
nastavak bi imala ova priča. 

Knjiga bajki Mirzane Pašić Kodrić progovara, dakle, o duhovnom sta- 
nju postmodernog doba, s ciljem da probudi i pobudi osjetljivost Ve- 
likih na suštinske prijepore i konflikte vremena, odnosno, knjiga je za 
Velike da se prisjete kako Malima objasniti i prenijeti pouku o životu i 
pomoći u procesu sazrijevanja i odrastanja, ukazujući na ono što kao 
odrasli počesto zaboravimo — s Malima ili ne komuniciramo ili neade- 
kvatno komuniciramo. Naime, neprimjereno izricanje istine o okrut- 
nom svijetu i strahotama života sve više uništava vjeru u čovjeka i u 
dobro, ubija volju za životom i osjećanje za ljepotu u svim njenim mo- 
gućim pojavnostima i oblicima, razvija samo strah, rađajući čudovi- 
šta i zle vještice. Ali — i to je prava vrijednost bajkovitog svijeta ove 
autorice — zle vještice Mirzane Pašić Kodrić (nedopustivo i tako lijepo!) 
mogu i iskreno da se pokaju, kao vještica Morana iz pete bajke Sunčeva 
Zemlja Bogumilska. 

Ono čemu nas bajke općenito uče, a na što upozoravaju i što nagla- 
šavaju ovih sedam bajki sabranih u knjizi Mirzane Pašić Kodrić, jeste 

to da je vrlo važno razvijati osjetljivost za izričaj. Jezikom Malih, ma- 
štovitim slikama, jednostavno, otvoreno i iskreno, autorica prenosi 
značajne poruke, nudeći sliku svijeta koji nije ni idealan niti uvijek do- 
bar, dok vjerom u priču i pričanje, svojim čarobnim svjetovima u koji- 
ma je sve moguće, podsjeća da je potrebno razvijati osjetljivost za 
komunikaciju općenito, posebno za komunikaciju s Malima, koji su 
prečesto prepušteni sebi samima. Poistovjećujući se s glavnim junaci- 
ma bajki, Mali uče da se u svijetu snalaze najbolje što mogu, da se s ne- 
voljama i nedaćama nose najbolje što mogu, poput malog Tumarka, 
koji je htio slijediti svog uzora, bogumilskog dobrog viteza Sandalja, 
te nije zaplakao koliko god ga vještica Morana zastrašivala, ucjenji- 
vala i prijetila mu. Ova, peta bajka, Sunčeva Zemlja Bogumilska, prediv- 
na je legenda o Bosni i ljepoti njenih Razlika, topla priča o multikul- 
turalnosti i zajedništvu svih, prije svega u Bosni i Hercegovini, izrasla 
i nastala na izvorištu legendi o bosanskim bogumilima i Dobrim Boš- 
njanima. 

Mirzana Pašić Kodrić istinski se upušta u avanturu postmoderni- 
stičkog poigravanja sa žanrom te svojim Malim i Velikim čitateljima 
nudi i jednu čarobnu bajku koja progovara i sjeća se rata u Bosni i Her- 
cegovini, sjeća se onog perioda kada su umjetnost, muzika, priča i pri- 
čanje kroz zajedništvo i u zajedništvu mnogima bili jedino sklonište 
i utjeha od bezumlja razaranja i uništavanja (treća bajka — Čarobni 
šešir iz Zemlje Snogarije), kao i bajku u kojoj se propituju granice slo- 
bode Riječi (nečeg, dakle, što se danas smatra samorazumlljivim); pro- 
pituje se lažno znanje, opsezi i dometi nauka i pseudonauka, pseudo- 
intelektualnosti, smisla i besmisla učenja i čitanja... U bajci pratimo 
kroz kakve avanture prolazi glavna junakinja (ženskog roda!) Riječ 
na svom "trnovitom putu znanja" (šesta bajka — Sloboda Riječi). 

Na koncu, sedma bajka, Radosti Jakog Werthera, traži nešto više 
angažmana u pokušaju dekodiranja njenih značenja, jer sadrži do- 
bropoznate (bar se nadamo) intertekstualne tragove, te je, stoga, pisa- 
na i upućena više Velikima. Progovarajući o onome što boli svakog 
autora i svakog ljubitelja riječi i umjetnosti — o nerazumijevanju umjet- 

nosti danas, ovom bajkom autorica ironizira i ismijava poremećeni 
sistem vrijednosti kroz groteskne spojeve junaka klasične literature: 
ljubav Jakog Werthera i Emme Bovary, ironizira "nečitanje klasika" i 
općenito nečitanje uz svekoliku , slobodu" i ,pravo" na vlastito mišlje- 
nje, naravno bez pokrića. 

7 bajki za Male i Velike važna je i vrijedna knjiga jer svjedoči, između 
ostalog, da najveći problem našeg postmodernog vremena leži možda 
i u tome što više nije tako jednostavno odgovoriti na pitanje šta jeste 
a šta nije važno. Istina je relativizirana, proizvodnja je zamijenjena 
potrošnjom, manipulacija je sveprisutna, granica između Dobra i Zla 
je izbrisana. 

Mirzana Pašić Kodrić pokazuje da, bez obzira na to što je bajku post- 
moderna također uspjela usisati u svoj sistem, što je postala jednim 
dijelom sredstvom manipulacije i pokriće za lažna obećanja, bajka je, 
ipak, potrebna jer u sebi sadrži grandiozni informativni materijal o svi- 
jetu; progovarajući uvijek o onome što bi trebalo biti, bajka, pobjedom 
Dobra, nadomješta nepravednosti svijeta, te sadrži i posjeduje snažan 
etički potencijal. 

Pred čitateljima je jezičko-stilski i misaono-etički snažna knjiga, se- 
dam zanimljivih priča s postojanom napetošću između najmanje dva 
tekstualna sloja: onog koji se veže za dimenziju fikcije i onog koji se ve- 
že za dimenziju zbilje — kako je autorica predstavlja i tumači — na koju 
se zapravo i naslanja i iz koje izrasta fikcionalna dimenzija koja je u 
prvom planu. Junaci iz ovih bajki stupaju u različite kontakte i odno- 
se s drugima, otkrivajući za sebe neku drugu stranu života, neku dru- 
gu stranu životnih pojava. Ovakva orijentacija osigurava autorici da 
se slobodno i nesputano kreće u prostorima žanra, stvarajući bajku kao 
jedan paralelni univerzum satkan od nade, ljubavi i vjere u ljudskost, 
vjere u Riječ i umjetnost, poigravajući se i s relativiziranim istinama 
postmodernizma. 

Bajke Mirzane Pašić Kodrić podržavaju vjeru u neuništivost načela 
Dobra i temeljnih vrijednosti humanizma. Čovjek griješi — da — griješi 
mnogo: prema sebi i prema drugima, ali zaslužuje i treba mu dati uvi- 

jek drugu šansu. Svojim misaonim, razigranim, vedrim pričama auto- 
rica svojim savremenicima, djeci i odraslima, ali i budućim genera- 
cijama, nudi spoznaju da je potrebno dobro razumjeti i shvatiti svoju 
realnost, da je potrebno prihvatiti je, te da nikako ne treba odustati od 
svijeta mašte niti od ljubavi prema riječi, pričanju i pripovijedanju koje 
oplemenjuje. Knjiga 7 bajki za Male i Velike potvrda je da dobra riječ 
dobra osjećanja i dobre misli rađa — a dalje je onda, ipak, sve lakše. 


Doc. dr. Adijata Ibrišimović-Šabić 

BILJEŠKA O AUTORICI BAJKI 


Mirzana Pašić Kodrić bosanskohercegovačka je historičarka književ- 
nosti, književna kritičarka i spisateljica. Studirala je književnosti na- 
roda BiH, bosanski, hrvatski, srpski jezik i komparativnu književnost 
na Filozofskom fakultetu Univerziteta u Sarajevu, gdje je i magistrira- 
la iz književnohistorijskih nauka, dok trenutno očekuje odbranu dok- 
torske disertacije o književno-putopisnom djelu Zuke Džumhura. 

Predaje na Pedagoškom fakultetu Univerziteta u Sarajevu, Interna- 
cionalnom univerzitetu u Sarajevu, te Američkom univerzitetu u BiH, 
a više godina predavala je bosanski, hrvatski, srpski jezik i kulturu na 
Institutu za kritične jezike Državnog univerziteta u Arizoni (SAD), gdje 
je bila i direktorica Sarajevske ljetne škole bosanskog, hrvatskog, srpskog 
jezika i kulture. Autorica je više književnonaučnih radova, a posebno 
se bavi bosanskohercegovačkim putopisom, te pitanjima interkultu- 
ralnosti u književnosti. 

Poeziju i prozu objavljivala je u više bosanskohercegovačkih i inostra- 
nih časopisa, jedan od njenih radiodramskih tekstova — Plave, žute i 
crvene misli 2005. godine emitiran je na sarajevskom Radiju 202. 

Objavila je i samostalnu zbirku pjesama Lirska subjekta (O flertu i oda- 
nosti) (Dobra knjiga, Sarajevo, 2014) kao i samostalnu knjigu drama 
Smijeh koji boli — O razlikama i ratovima (Kultura snova, Zagreb, 2015) 
koja se 4. 12. 2015. koncertno premijerno izvela u Zagrebu u ,, Teatru 
IID", kao i 10. 12. 2015. u Kulturno informacionom centru u Zagrebu 
, KIC" u saradnji sa ,,Ieatrom Erato", a sve u režiji Marka Jurage. 

Za knjigu drama Smijeh koji boli — O razlikama i ratovima uručena joj 
je i Povelja za najbolju knjigu izdanu u 2015. godini u izdanju ,, Kulture 
snova" iz Zagreba. 

Njenih deset izabranih pjesama uvrštene su u međunarodnu pjes- 
ničku zbirku Dotaknuti stihom 5 (Kultura snova, Zagreb, 2013), a poezi- 
ja joj je uvrštena i u zbornik Dani prijatelja knjige (Hrvatsko književno 
društvo, Rijeka, 2013) te međunarodne pjesničke zbirke Moja pjesma 
tebi za Valentinovo (Kultura snova, Zagreb, 2014), Jesenja sonata (Bri- 
ješki pleter, Široki Brijeg, 2014), Zagrli život (Esseg / Udruženje balkanskih 
umetnika, Osijek / Subotica, 2014), More na dlanu 3 — Zajednička zbir- 
ka poezije (Kultura snova, Zagreb, 2014), Stihom ispisujem dušu — Zajed- 
nička zbirka poezije (Kultura snova, Zagreb, 2014), Antologija FB pjesnika 
(Kultura snova, Zagreb, 2014), Leksikon savremenih pesnika bivše Jugo- 
slavije (Kulturni centar Mesopotamija, Beograd, 2014), More na dlanu 
4— Zajednička zbirka poezije (Kultura snova, Zagreb, 2015), More na dla- 
nu 5 — Zajednička zbirka poezije (Kultura snova, Zagreb, 2016), Zbornik 
poezije za djecu (Kreativna radionica Balkan, Beograd, 2016.) itd. 

Neke od pjesama su joj prevedene na engleski, turski i arapski 
jezik. 

Aktivna je članica hrvatskog udruženja književnika ,, Kultura sno- 
va" iz Zagreba. 

BILJEŠKA O AUTORICI ILUSTRACIJA 


Alisa Teletović je savremena umjetnica, akademska slikarka i gra- 
fička dizajnerka porijeklom iz Mostara sa dugogodišnjom adresom u 
Australiji, a danas u Sarajevu. Završila je magisterij iz umjetnosti i 
multimedijalnog dizajna na Univerzitetu RMIT (Royal Melbourne In- 
stitute of Technology University). 

Slikanjem se uspješno bavi gotovo cijeli svoj život, o čemu svjedoči 
osamnaest samostalnih i više kolektivnih izložbi širom Australije i 
BiH. Samo neke od njih su: 

Brought in From Australia (2010) 

(http://www.alisa-teletovic.net/index.php/gallery/brought-in-from- 
australia-2010), 

Unknown Roads Sarajevo (2015), 

(http://www.alisateletovic.net/in-dex.php/gallery/unknown-roads- 
sarajevo-2015), 

Searching for Love (2016), 

(http://www.alisateletovic.net/index.php/gallery/searching-for- 
love). 

Zahvaljujući svom prepoznatljivom stilu, dobitnica je brojnih na- 
grada i priznanja. 

Slika u stilu figurativnog i ekspresivnog stila sa počecima u apstrak- 
ciji. Često su to vatrometi emocija, dinamičnost linija, tačkanje, doda- 
vanja slojeva preko slojeva, vječita pitanja na koje Alisa traži odgovore. 
Njene slike su post-moderne priče samospoznaje, dodira sa svijetom, 
ljudima i traženje identiteta i pripadanja, ali i stalno bogato interkul- 
turalno propitivanje. 

Grafičkim dizajnom i obradom knjige također se uspješno bavi 
dugi niz godina njegujući inovativan pristup dizajnu, oslobođena od 
"tradicionalnog" i slobodno izražava svoje misli i pokrete, i to stapa- 
jući u njemu sve elemente moderne tehnike iz ove oblasti, ali uz vlasti- 
tu kreativnost i maštu, tj. upotrebu vlastitih slika i ilustracija (http:// 
wwrw.alisateletovic.net/), što obradama njenih knjiga daje osobit 
pečat i vrlo kreativnu originalnost. 

Osnovala je i brand Colorscape, koji je danas zaštitno ime za origi- 
nalno autorsko slikanje na svili te kreacije za posebne i unikatne žene 
u BiH. Članica je Udruženja likovnih umjetnika BiH kao i Udruženja 
umjetnika primijenjenih umjetnosti BiH. 

